Δέκα σχολεία από την Ελλάδα βρίσκονται στην Ιταλία - Και τέταρτος νεκρός στη βόρεια Ιταλία - Αργολικές Ειδήσεις\nΔέκα σχολεία από την Ελλάδα βρίσκονται στην Ιταλία - Και τέταρτος νεκρός στη βόρεια Ιταλία\nΑΡΓΟΛΙΚΕΣ ΕΙΔΗΣΕΙΣ | 12:17:00 μ.μ. | ΙΤΑΛΙΑ | ΚΟΡΩΝΟΪΟΣ | ΣΧΟΛΕΙΑ\nΚατηγορίες: ΙΤΑΛΙΑ , ΚΟΡΩΝΟΪΟΣ , ΣΧΟΛΕΙΑ\nΗ τελευταία σχετική ενημέρωση του υπουργείου Παιδείας ανέφερε ότι εκδρομή στην Ιταλία -όπου είναι πλέον τέσσερις οι νεκροί από τον κορωνοϊό- πραγματοποιούν αυτές τις ημέρες δέκα σχολεία.\nΑπό αυτά τα σχολεία μόλις δυο βρίσκονται στη βόρεια Ιταλία -και συγκεκριμένα στο Μιλάνο- όπου έχουν καταγραφεί τα περισσότερα κρούσματα κορωνοϊού.\nΣύμφωνα με πληροφορίες, ανάμεσα στα σχολεία που είναι σε εκδρομή στην Ιταλία είναι το ΓΕΛ Οιχαλίας Τρικάλων, το ΓΕΛ Αργους Ορεστικού Καστοριάς και ένα ακόμη σχολείο από την Αιτωλοακαρνανία. Υπενθυμίζεται ότι η υπουργός Παιδείας Νίκη Κεραμέως υποστήριξε ότι δεν υπάρχει λόγος ανησυχίας και πως οι μαθητές δεν θα μπουν σε προληπτική «καραντίνα».\nΚορωνοϊός: Πώς θα γίνει η επιστροφή των μαθητών από την Ιταλία\nΜιλώντας στο iefimerida.gr, ο Δημήτρης Καγιούλης, διευθυντής του ΓΕΛ Οιχαλίας Τρικάλων εξηγεί ότι «τα παιδιά είναι καλά, δεν υπάρχει ιδιαίτερο πρόβλημα. Οι οδηγίες που ακολουθούμε για τον κορωνοϊό, τις οποίες έχουμε λάβει από τη διευθύντρια Δευτεροβάθμιας Εκπαίδευσης κυρία Βάσω Κάκλα και το υπουργείο, είναι οι μαθητές να παραμένουν σε ανοιχτούς χώρους. Να αποφεύγουμε εν ολίγοις κλειστούς χώρους ή περιοχές όπου υπάρχει συνωστισμός».\nΣύμφωνα με τον κ. Καγιούλη, ύστερα από τις οδηγίες που έλαβαν για τον κορωνοϊό «ακυρώθηκε η προγραμματισμένη, για σήμερα, μετάβαση των μαθητών στη βόρεια Ιταλία. Η επιστροφή θα γίνει αύριο, όπως ήταν ο αρχικός σχεδιασμός. Είναι θετικό ότι το σχολείο μας, στην εκδρομή, δεν χρησιμοποιεί μέσα μαζικής μεταφοράς, καθώς έχουμε δικό μας λεωφορείο. Με το ίδιο λεωφορείο θα επιστρέψουν. Δεν θα μπουν σε πλοίο ή αεροπλάνο τα παιδιά» προσθέτει ο διευθυντής του ΓΕΛ Οιχαλίας Τρικάλων.\nΜοιράζει μάσκες η ελληνική πρεσβεία στη Ρώμη\nΣύμφωνα με τον κ. Καγιούλη, η ελληνική πρεσβεία στη Ρώμη έχει προμηθευτεί ειδικές μάσκες για τον κορωνοϊό τις οποίες θα μοιράσει σήμερα σε μαθητές -μεταξύ αυτών και οι 16 του ΓΕΛ Οιχαλίας. «Κάποιοι μαθητές έχουν μαζί τους μάσκες. Οι υπόλοιποι θα τις πάρουν από την πρεσβεία» σημειώνει καταλήγοντας ο Δημήτρης Καγιούλης.\nΤην ίδια στιγμή, στη Ρώμη βρίσκεται και μαθητές από το ΓΕΛ Αργους Ορεστικού. «Τα παιδιά αυτή την ώρα ετοιμάζονται για την Πομπηία. Είναι θετικό ότι δεν είναι τόσο κοντά στον βορρά, όπου υπάρχουν τα περισσότερα κρούσματα κορωνοϊού» επισημαίνει από την πλευρά του, στο iefimerida.gr, ο υποδιευθυντής του σχολείου Δημήτρης Ζώης.\nΣύμφωνα με τον κ. Ζώη «o διευθυντής του σχολείου, κ. Αθανάσιος Κάκος, είναι σε ανοιχτή γραμμή με το υπουργείο Παιδείας. Οι μαθητές μας θα επιστρέψουν σήμερα το βράδυ. Δεν είναι κάτι έκτακτο, αυτός ήταν ο προγραμματισμός. Θα διανυκτερεύσουν εν πλω και το πλοίο τους θα “δέσει” στην Ηγουμενίτσα» λέει καταλήγοντας. Να σημειωθεί ότι λόγω των αυξανόμενων κρουσμάτων κορωνοϊού στην Ιταλία τα λιμάνια της Πάτρας και της Ηγουμενίτσας έχουν τεθεί σε επιφυλακή.


Ο εχθρός, η μάχη και οι νικητές\nΠιστεύω ότι σε ελάχιστους ανθρώπους αρέσει να ακούν για πόλεμους, μάχες και εχθρούς. Εντούτοις όλοι θα συμφωνήσουμε ότι στην περίπτωση που υπάρχουν, το χειρότερο που θα μπορούσε να κάνει κανείς είναι να τους αγνοήσει, υποθέτοντας την ανυπαρξία τους. Πηγαίνοντας στον Λόγο του Θεού τώρα, βρίσκουμε ότι και αυτός μιλάει για ένα εχθρό, τον διάβολο, και για μια μάχη που λαμβάνει χώρα εναντίον του, προτείνοντας επίσης γνώση αυτού και των μεθόδων του. Όντως η προς Κορινθίους Β 2:10-11 μας λέει:\nΠρος Κορινθίους 2:10-11\n"για να μην υπερισχύσει εναντίον μας ο σατανάς. επειδή, δεν αγνοούμε τα διανοήματα του."\nΣίγουρα αν κάποιος προτείνει άγνοια του εχθρού - του σατανά - και των μεθόδων του αυτός δεν είναι ο αληθινός Θεός, αφού Αυτός μας το λέει ξεκάθαρα ότι "ΔΕΝ ΑΓΝΟΟΥΜΕ ΤΑ ΔΙΑΝΟΗΜΑΤΑ ΤΟΥ". Παίρνοντας λοιπόν αυτό σαν σημείο εκκίνησης, θα προσπαθήσουμε στα επόμενα να διερευνήσουμε μερικά από τα πράγματα που ο Λόγος του Θεού λέει σχετικά μ’ αυτόν τον εχθρό, την μάχη μαζί του και πως μπορούμε να σταθούμε σ’ αυτήν.\n1. Οι δυο δυνάμεις\nΤο γεγονός της ύπαρξης δυο αντίθετων δυνάμεων που είναι σε ενέργεια σήμερα, γίνεται ξεκάθαρο στην προς Κολοσσαείς 1:12-14 όπου μιλώντας για Χριστιανούς λέει:\nΠρος Κολοσσαείς 1:12-14\n"ο οποίος [ο Πατέρας] μας ελευθέρωσε από την εξουσία του σκότους, και μας μετέφερε στην βασιλεία του αγαπητού Υιού Του. στον οποίο έχουμε την απολύτρωση διαμέσου του αίματος του, την άφεση των αμαρτιών."\nΕπίσης στις Πράξεις 26:17-18 ο Ιησούς Χριστός μιλώντας στον Παύλο για την αποστολή του, του είπε:\n"καθώς σε διάλεξα από τον λαό και τα έθνη, στα οποία τώρα σε στέλνω, για να ανοίξεις τα μάτια τους, ώστε να επιστρέψουν από το σκοτάδι στο φως, και από την εξουσία του σατανά στον Θεό, για να πάρουν άφεση αμαρτιών, και κληρονομιά ανάμεσα στους αγιασμένους, διαμέσου της πίστης σε μένα"\nΚαι η προς Εφεσίους 5:8 μιλώντας ξανά για μας, λέει:\n"Επειδή, κάποτε ήσασταν σκοτάδι, τώρα όμως φως εν Κυρίω. περπατάτε ως παιδιά του φωτός."\nΌπως μπορούμε να δούμε απ’ όλα τα παραπάνω αποσπάσματα, κάποτε ήμασταν "σκοτάδι" (προς Εφεσίους 5:8) και κάτω "από την εξουσία του σατανά" (Πράξεις 26:18). Όταν όμως ακούσαμε τον Λόγο του Θεού σχετικά με τον Ιησού Χριστό και τον πιστέψαμε, μεταφερθήκαμε "από το σκοτάδι στο φως, και από την εξουσία του σατανά στον Θεό" (Πράξεις 26:18). Μια περίληψη τόσο της παλιάς (σκοτάδι) όσο και της καινούργιας μας (φως) κατάστασης δίνεται στην προς Εφεσίους 2:1-9. Έτσι σχετικά με την παλιά μας κατάσταση διαβάζουμε:\n"Κι εσάς, που ήσασταν νεκροί, εξαιτίας των παραβάσεων και των αμαρτιών σας, σας ζωοποίησε. μέσα στις οποίες κάποτε περπατήσατε, σύμφωνα με το πολίτευμα του κόσμου τούτου, σύμφωνα με τον άρχοντα της εξουσίας του αέρα, του πνεύματος, που σήμερα ενεργεί στους γιους της απείθειας. ανάμεσα στους οποίους και όλοι εμείς συναναστραφήκαμε κάποτε, σύμφωνα με τις επιθυμίες της σάρκας μας, κάνοντας τα θελήματα της σάρκας και των συλλογισμών. και ήμασταν από την φύση μας τέκνα οργής, όπως και οι υπόλοιποι."\nΠρόκειται σίγουρα για μια πολύ κακή, όχι όμως και παρούσα για μας κατάσταση αφού για την τελευταία διαβάζουμε:\n"Ο Θεός όμως, επειδή είναι πλούσιος σε έλεος, εξαιτίας της πολλής του αγάπης, με την οποία μας αγάπησε, κι ενώ ήμασταν νεκροί εξαιτίας των αμαρτημάτων, μας ζωοποίησε μαζί με τον Χριστό. (κατά χάρη είστε σωσμένοι). και μας ανάστησε μαζί του, και μας κάθισε μαζί του στα επουράνια διαμέσου του Ιησού Χριστού. για να δείξει στους επερχόμενους αιώνες τον υπερβολικό πλούτο της χάρης του με την αγαθότητα του σε μας εν Χριστώ Ιησού. Επειδή, κατά χάρη είστε σωσμένοι, διαμέσου της πίστης. κι αυτό δεν είναι από σας. είναι δώρο του Θεού. όχι από έργα, ώστε να μην καυχηθεί κάποιος."\nΌλοι ήμασταν κάποτε κάτω από την εξουσία του πνεύματος "που σήμερα ενεργεί στους γιους της απείθειας", δηλαδή κάτω από την εξουσία του σατανά. Όλοι ήμασταν κάποτε σκοτάδι. Εντούτοις, πιστέψαμε στον Κύριο Ιησού Χριστό και στην ανάσταση του από τους νεκρούς και αυτή η πίστη μας έσωσε (προς Ρωμαίους 10:9). Ο Θεός, από νεκροί που ήμασταν, ΜΑΣ ΖΩΟΠΟΙΗΣΕ και ΜΑΣ ΣΥΝΑΝΕΣΤΗΣΕ ΜΕ ΤΟΝ ΧΡΙΣΤΟ. Εντούτοις, που είναι όλοι οι άλλοι άνθρωποι που δεν έχουν ακόμη πιστέψει; Η απάντηση είναι εκεί που και εμείς ήμασταν: δηλαδή στο σκοτάδι και κάτω από την εξουσία του Σατανά. Όπως η προς Κορινθίους Β 4:3-4 μας λέει:\nΠρος Κορινθίους Β 4:3-4\n"Αν, όμως, τώρα είναι σκεπασμένο το ευαγγέλιο μας, είναι σκεπασμένο σ’ αυτούς που χάνονται. στους οποίους, καθώς είναι άπιστοι, ο θεός τούτου του κόσμου τύφλωσε τον νου, για να μην λάμψει επάνω σ’ αυτούς ο φωτισμός του ευαγγελίου της δόξας του Χριστού, που είναι εικόνα του Θεού."\nΠοιος είναι ο Θεός του κόσμου τούτου ο οποίος τυφλώνει ανθρώπους ώστε να μην δουν το φως του ευαγγελίου της δόξας του Χριστού; Προφανώς εκείνος ο οποίος είχε τυφλώσει και εμάς, δηλαδή ο διάβολος.\nΕπίσης στην προς Τιμόθεο Β 2:25-26 διαβάζουμε:\n"διδάσκοντας με πραότητα αυτούς που αντιφρονούν. μήπως και ο Θεός δώσει σ’ αυτούς μετάνοια, ώστε να γνωρίσουν την αλήθεια, και να συνέλθουν από την παγίδα του διαβόλου, από τον οποίο είναι παγιδευμένοι στο θέλημα εκείνου."\nΚαι εμείς ήμασταν σ’ αυτό το στάδιο. Όχι όμως πλέον, αφού πιστεύοντας, ελευθερωθήκαμε και μεταφερθήκαμε από το σκότος στο φως "και από την εξουσία του σατανά στον Θεό". Εντούτοις, αυτό δεν σημαίνει ότι δεν έχουμε πλέον λογαριασμούς με τον διάβολο, αφού Θεός και διάβολος είναι εχθροί και υπάρχει ένας πόλεμος μεταξύ τους και μια μάχη που πρέπει να πολεμήσουμε.\nΗ μάχη για την οποία μιλάμε περιγράφεται στην προς Εφεσίους 6:10-18 όπου αρχίζοντας από τους στίχους 10-12 διαβάζουμε:\n"Τέλος, αδελφοί μου, ενδυναμώνεστε στον Κύριο, και στην κυριαρχική δύναμη της ισχύος του. ντυθείτε την πανοπλία του Θεού, για να μπορέσετε να σταθείτε ενάντια στις μεθοδείες του διαβόλου. επειδή, η πάλη μας δεν είναι ενάντια σε αίμα και σάρκα, αλλ’ ενάντια στις αρχές, ενάντια στις εξουσίες, ενάντια στους κοσμοκράτορες του σκότους τούτου του αιώνα, ενάντια στα πνεύματα της πονηρίας στα επουράνια."\nΌπως μπορούμε να δούμε, υπάρχει μια πάλη, μια μάχη ενάντια στον διάβολο και το στρατόπεδο του. Αυτή δεν είναι μια μάχη ενάντια σε σάρκα και αίμα, δηλαδή ενάντια σε ανθρώπους, αλλά ενάντια σε αρχές και εξουσίες, ενάντια στους κοσμοκράτορες του σκοταδιού αυτού του κόσμου και στα πονηρά πνεύματα στα επουράνια. Ευτυχώς όμως, σ’ αυτήν την μάχη δεν είμαστε απροστάτευτοι, καθώς ο Θεός μας έχει προμηθεύσει με την πανοπλία του, την οποία αν την φορέσουμε θα μπορέσουμε να πολεμήσουμε επιτυχώς. Οι στίχοι 13-18 μας δίνουν μια λεπτομερή περιγραφή της πανοπλίας αυτής:\n"Γι’ αυτό, αναλάβετε την πανοπλία του Θεού, για να μπορέσετε να αντισταθείτε κατά την πονηρή ημέρα, και αφού καταπολεμήσετε τα πάντα, να σταθείτε. Σταθείτε, λοιπόν, περιζωσμένοι την οσφύ σας με αλήθεια, και ντυμένοι τον θώρακα της δικαιοσύνης, και έχοντες φορεμένα τα υποδήματα στα πόδια με την ετοιμασία του ευαγγελίου της ειρήνης. πάνω δε από όλα, αναλάβετε την ασπίδα της πίστης, με την οποία θα μπορέσετε να σβήσετε όλα τα πυρωμένα βέλη του πονηρού. και πάρτε την περικεφαλαία της σωτηρίας, και τη μάχαιρα του Πνεύματος, που είναι ο λόγος του Θεού. προσευχόμενοι σε κάθε καιρό, με κάθε προσευχή και δέηση με το πνεύμα, και αγρυπνώντας σ’ αυτό τούτο με κάθε προσκαρτέρηση και δέηση για όλους τους αγίους."\nΔείτε ότι η πανοπλία δεν είναι δική μας. Είναι "πανοπλία ΤΟΥ ΘΕΟΥ". Είναι κάτι που Αυτός έχει προμηθεύσει για να μας κάνει ικανούς να πολεμήσουμε την πνευματική μάχη επιτυχώς. Αυτό που απαιτείται λοιπόν από την πλευρά μας δεν είναι να φτιάξουμε την πανοπλία αλλά να την φορέσουμε. Αν το κάνουμε αυτό, η υπόσχεση που μας δίνεται είναι ότι θα μπορέσουμε να αντισταθούμε κατά την κακιά1 ημέρα και ότι αφού καταπολεμήσουμε τα πάντα θα σταθούμε. Περισσότερα σχετικά με την πνευματική μάχη και τα όπλα που ο Θεός μας έχει δώσει για να την πολεμήσουμε, μπορούμε επίσης να βρούμε στην προς Κορινθίους Β 10:3-5. Εκεί λέει:\n"επειδή, αν και περπατάμε με σάρκα, όμως δεν πολεμάμε κατά σάρκα. επειδή, τα όπλα του πολέμου μας δεν είναι σαρκικά, αλλά δυνατά με τον Θεό για καθαίρεση οχυρωμάτων. επειδή καθαιρούμε λογισμούς, και κάθε ύψωμα, που αλαζονικά υψώνεται ενάντια στην γνώση του Θεού, και αιχμαλωτίζουμε κάθε νόημα στην υπακοή του Χριστού"\nΌπως μπορούμε να δούμε, ξανά μας γίνεται λόγος για ένα πόλεμο, ο οποίος δεν είναι σαρκικός πόλεμος και για όπλα τα οποία δεν είναι σαρκικά όπλα. Αν ο πόλεμος δεν είναι σαρκικός, άρα είναι πνευματικός και άρα είναι η πάλη της προς Εφεσίους 6. Εκεί διαβάσαμε σχετικά με την πανοπλία που ο Θεός μας έχει δώσει για να φορέσουμε και να σταθούμε ενάντια στον διάβολο. Εδώ μαθαίνουμε ότι τα όπλα που ο Θεός μας έδωσε γι’ αυτόν τον πνευματικό αγώνα δεν είναι σαρκικά αλλά όπως ο Λόγος λέει: "δυνατά με τον Θεό για καθαίρεση οχυρωμάτων. επειδή καθαιρούμε λογισμούς, και κάθε ύψωμα, που αλαζονικά υψώνεται ενάντια στην γνώση του Θεού, και αιχμαλωτίζουμε κάθε νόημα στην υπακοή του Χριστού". Είτε με τον ένα είτε με τον άλλο τρόπο λοιπόν, το συμπέρασμα από τα παραπάνω αποσπάσματα είναι ότι υπάρχει μια μάχη η οποία δεν είναι σαρκική αλλά πνευματική. Η ύπαρξη της μάχης είναι ένα δεδομένο που δεν μπορούμε να το αλλάξουμε. Είναι η αλήθεια που ο Θεός έχει δηλώσει στον Λόγο Του προς όφελος μας. Είτε μας αρέσει είτε όχι, είναι η αλήθεια. Είτε πολεμάμε την μάχη είτε όχι, είναι η αλήθεια και δεν εξαρτάται από την γνώμη μας. Το μόνο το οποίο εξαρτάτε από μας είναι το αποτέλεσμα της μάχης καθώς μπορούμε είτε να την αγνοήσουμε και να μην αντισταθούμε στον διάβολο χρησιμοποιώντας τα πνευματικά όπλα του Θεού, στην οποία περίπτωση θα καταβροχθισθούμε από τον εχθρό (Πέτρου Α 5:8-9), είτε να φορέσουμε την πανοπλία του Θεού και να του αντισταθούμε, στην οποία περίπτωση θα μπορέσουμε να σταθούμε επιτυχώς.\n3. Διωγμοί, θλίψεις και ελευθέρωση\nΈχοντας δει τον πνευματικό αγώνα που έχουμε να πολεμήσουμε, ας προχωρήσουμε τώρα μπροστά για να δούμε κάποια άλλα πράγματα που αυτή η μάχη συνεπάγεται για μας στην πράξη. Γιατί είναι ξεκάθαρο ότι από την στιγμή που είμαστε σε μια μάχη με τον διάβολο αυτό μπορεί να συνεπάγεται κάποιες πράξεις από την πλευρά του. Αρχίζοντας λοιπόν από το κατά Ιωάννη 15:18-21, βλέπουμε ότι ο Χριστός είπε:\nΚατά Ιωάννη 15:18-21\n"Αν ο κόσμος σας μισεί, να ξέρετε ότι πρωτύτερα από σας μίσησε εμένα. Αν ήσασταν από τον κόσμο, ο κόσμος θα αγαπούσε το δικό του. επειδή όμως δεν είστε από τον κόσμο, αλλά εγώ σας διάλεξα από τον κόσμο, γι’ αυτό ο κόσμος σας μισεί. Να θυμάστε τον λόγο, που εγώ σας είπα: Δεν υπάρχει δούλος μεγαλύτερος από τον κύριο του. ΑΝ ΕΜΕΝΑ ΕΘΕΣΑΝ ΥΠΟ ΔΙΩΓΜΟ ΘΑ ΘΕΣΟΥΝ ΥΠΟ ΔΙΩΓΜΟ ΚΑΙ ΣΑΣ. αν φύλαξαν τον λόγο μου, θα φυλάξουν και τον δικό σας. αλλά όλα αυτά θα τα κάνουν σε σας εξαιτίας του ονόματος μου, επειδή δεν ξέρουν αυτόν που με έστειλε"\nΌπως μπορούμε να δούμε, είναι ένα πράγμα να είσαι "στον κόσμο" και άλλο πράγμα να είσαι "από τον κόσμο". Πράγματι, αν και στο κατά Ιωάννη 17:11 οι μαθητές εδώ, και εμείς κατ’ επέκταση, περιγραφόμαστε σαν "στον κόσμο", εδώ διαβάζουμε ότι δεν είμαστε "από τον κόσμο". Η διαφορά είναι πραγματικά πολύ μεγάλη, καθώς εκείνοι που είναι "από τον κόσμο" έχουν διαφορετικό κύριο σε σχέση με εκείνους δεν είναι "από τον κόσμο", δηλαδή εμάς. Ποιος είναι ο κύριος των "από τον κόσμο"; Θα το βρούμε στο κατά Ιωάννη 14:30, όπου ο Χριστός μιλώντας στους μαθητές του είπε2:\nΚατά Ιωάννη 14:30\n"Δεν θα μιλήσω πολλά πλέον μαζί σας. επειδή, έρχεται ο άρχοντας τούτου του κόσμου, και δεν έχει τίποτε μέσα σε μένα."\nΕπίσης η Ιωάννου Α 5:19 μας λέει:\n"Γνωρίζουμε ότι είμαστε από τον Θεό, και ολόκληρος ο κόσμος βρίσκεται μέσα στον πονηρό"\nΕμείς, οι Χριστιανοί, είμαστε "από τον Θεό". Αυτός είναι ο ΑΡΧΟΝΤΑΣ μας, ο ΚΥΡΙΟΣ μας. Εντούτοις δεν είναι ο "άρχοντας του κόσμου τούτου". Σε αντίθεση όπως το κείμενο λέει, "ολόκληρος ο κόσμος βρίσκεται μέσα στον πονηρό", δηλαδή τον διάβολο, "τον θεό του κόσμου τούτου" της προς Κορινθίους Β 4:3 και τον "άρχοντα του κόσμου τούτου" του κατά Ιωάννη 14:30. Αυτός είναι και ο λόγος που ο Ιησούς Χριστός μας προειδοποιεί σχετικά με διωγμό "από τον κόσμο". Μερικοί "από τον κόσμο", κράτησαν τον λόγο του Χριστού και τον ακολούθησαν. Άλλοι τον αρνήθηκαν και τον καταδίωξαν. Το ίδιο συμβαίνει και σήμερα επίσης. Μερικοί "από τον κόσμο", όπως και εμείς, θα ακούσουν τον Λόγο του Θεού, θα τον πιστέψουν και θα μεταφερθούν από την εξουσία του σατανά στον Θεό. Άλλοι πάλι θα τον αρνηθούν και μπορεί να μας καταδιώξουν3. Εντούτοις το γεγονός ότι μπορεί να καταδιωχθούμε δεν σημαίνει ότι θα πρέπει να χάσουμε το κουράγιο μας. Όπως ο Ιησούς λέει ξανά στο κατά Ιωάννη 16:33\nΚατά Ιωάννη 16:33\n"αυτά τα μίλησα σε σας, ώστε, ενωμένοι μαζί μου, να έχετε ειρήνη. Στον κόσμο θα έχετε θλίψη. αλλά, έχετε θάρρος. εγώ έχω νικήσει τον κόσμο."\nΟ Ιησούς Χριστός πολύ ευθέως μας λέει ότι στον κόσμο θα έχουμε θλίψη. Ωστόσο δεν σταματάει εκεί, αλλά συνεχίζει λέγοντας μας να έχουμε θάρρος, γιατί αυτός νίκησε τον κόσμο. Και όχι μόνο αυτό, αλλά αυτός που νίκησε τον κόσμο, ο Ιησούς Χριστός ο Κύριος, είναι και μέσα μας τώρα. Πράγματι στην προς Κολοσσαείς 1:27 διαβάζουμε:\n"στους οποίους ο Θεός θέλησε να φανερώσει ποιος είναι ο πλούτος της δόξας του μυστηρίου τούτου στα έθνη, που είναι Ο ΧΡΙΣΤΟΣ ΜΕΣΑ ΣΑΣ, η ελπίδα της δόξας"\nΕπίσης η προς Κορινθίους Β 13:5 αναφέρει υπό μορφή ερώτησης:\n"δεν γνωρίζετε ότι ο Χριστός είναι μέσα σας;"\nΟ Χριστός, εκείνος που νίκησε τον κόσμο, είναι μέσα σου τώρα. Και όπως η Ιωάννου Α 4:4 λέει:\nΙωάννου Α 4:4\n"Εσείς, παιδάκια, είστε από τον Θεό και τους έχετε νικήσει. επειδή, αυτός που είναι μέσα σε σας είναι μεγαλύτερος, παρά αυτός που είναι μέσα στον κόσμο."\nΜεγαλύτερος είναι αυτός που είναι μέσα σου από εκείνον που είναι στον κόσμο: τον διάβολο. Βεβαίως, θα υπάρξει διωγμός και θλίψη. Το λέει άλλωστε ξεκάθαρα ο Λόγος. Εντούτοις δεν θα σταματήσει εκεί καθώς πέρα από τον διωγμό θα υπάρξει επίσης και ελευθέρωση από τον Κύριο. Όπως ο Παύλος αναφέρει στην προς Τιμόθεο Β 3:10-12, δίνοντας την προσωπική του μαρτυρία:\nΠρος Τιμόθεο Β 3:10-12\n"Εσύ, όμως, παρακολούθησες την διδασκαλία μου, τη διαγωγή, την πρόθεση, την πίστη, τη μακροθυμία, την αγάπη, την υπομονή, τους διωγμούς, τα παθήματα, που μου συνέβησαν στην Αντιόχεια, στο Ικόνιο, στα Λύστρα, ποιους διωγμούς υπέφερα. και απ’ όλα ο Κύριος με ελευθέρωσε. Και, μάλιστα, όλοι όσοι θέλουν να ζουν ευσεβώς, εν Χριστώ Ιησού, θα διωχθούν."\nΠοιος το λέει ότι επειδή είμαστε Χριστιανοί δεν θα υπάρχει διωγμός; Σίγουρα όχι ο Λόγος του Θεού, αφού εδώ το γράφει μπροστά στα μάτια μας: "Όλοι όσοι θέλουν να ζουν ευσεβώς εν Χριστώ Ιησού, θα διωχθούν". Όποιος λοιπόν διώκεται ας μην αισθάνεται μίζερος γιατί διωγμός γίνεται προς εκείνους που περπατάν με τον Θεό και θέλουν να ζήσουν ευσεβώς μέσα στον Χριστό Ιησού. Πιθανόν βέβαια κάποιος να πει: "και τι θα γίνει, μόνο διωγμούς θα έχω;" Όχι βέβαια. Ο Παύλος υπόφερε πολύ θλίψη και πολλούς διωγμούς, αλλά όπως ο ίδιος λέει: "ΑΠ’ ΟΛΑ ΜΕ ΕΛΕΥΘΕΡΩΣΕ Ο ΚΥΡΙΟΣ". Πέρα από τον διωγμό υπάρχει η ελευθέρωση του Κυρίου. Και όπως ξανά μαρτυρεί ο ίδιος λίγους στίχους αργότερα, στην προς Τιμόθεο Β 4:16-18:\nΠρος Τιμόθεο Β 4:16-18\n"Κατά την πρώτη μου απολογία δεν μου παραστάθηκε κανένας, αλλά με εγκατέλειψαν όλοι. (είθε να μη τους λογαριαστεί). όμως, μου παραστάθηκε ο Κύριος, και με ενδυνάμωσε, για να διακηρυχτεί διαμέσου εμού πλήρως το κήρυγμα, και όλα τα έθνη να ακούσουν. και ελευθερώθηκα από το στόμα του λιονταριού. Και ο Κύριος θα με ελευθερώσει από κάθε πονηρό έργο, και θα με διασώσει για την επουράνια βασιλεία του. στον οποίο ας είναι δόξα στους αιώνες των αιώνων. Αμήν."\nΤο φυσικό είναι όλοι της οικογένειας, της εκκλησίας του Θεού, (Γι’ αυτούς μιλάει ο Παύλος εδώ. Ο κόσμος δεν ήταν ποτέ μαζί του για να τον εγκαταλείψει) να σου παραστέκονται και εσύ να παραστέκεσαι σε όλους. Δυστυχώς όμως όπως δείχνει και ο Λόγος εδώ, αυτό μπορεί να μην συμβαίνει, καθώς εξαρτάται από το κατά πόσο το κάθε μέλος της οικογενείας περπατάει με το πνεύμα (την νέα μας φύση) ή την σάρκα (την παλιά μας φύση). Στην περίπτωση μας ΚΑΝΕΝΑΣ δεν στάθηκε με τον Παύλο. Όλοι τον εγκαταλείψανε. Ένας άνθρωπος που είχε κοπιάσει τόσο σκληρά, με τόση συνέπεια για τον Θεό υπηρετώντας τους ανθρώπους Του, ενθαρρύνοντας τους και κάνοντας γνωστό σ’ αυτούς το Λόγο του Θεού, εγκαταλείφθηκε απ’ όλους εκτός ΑΠΟ ΕΝΑΝ: ΤΟΝ ΚΥΡΙΟ, που ήταν και ο μόνος που του παραστάθηκε. Αυτός είναι και ο μόνος που εγγυημένα θα πρέπει να προσδοκούμε να μας παρασταθεί πιστά. Άλλωστε το υπόσχεται στην προς Εβραίους 13:5-6:\n"Αυτός είπε: "Δεν θα σε αφήσω ούτε θα σε εγκαταλείψω" ώστε εμείς, παίρνοντας θάρρος, να λέμε: "Ο Κύριος είναι βοηθός μου, και δεν θα φοβηθώ, τι θα μου κάνει άνθρωπος"\nΌλοι οι άλλοι μπορεί να σε εγκαταλείψουν. Όλοι μπορεί να σ’ αφήσουν. Εντούτοις ο Κύριος ΔΕΝ πρόκειται να σ’ αφήσει ΠΟΤΕ αλλά θα σ’ ελευθερώνει καθώς στέκεσαι γι’ Αυτόν. Όπως ο Παύλος με τόλμη και πεποίθηση λέει: "Και ο Κύριος θα με ελευθερώσει από κάθε πονηρό έργο, και θα με διασώσει για την επουράνια βασιλεία του". Επίσης όπως διαβάζουμε στην προς Ρωμαίους 8:35-36:\nΠρος Ρωμαίους 8:35-36\n"Ποιος θα μας χωρίσει από την αγάπη του Χριστού; Θλίψη ή στενοχώρια ή διωγμός ή πείνα ή γυμνότητα ή κίνδυνος ή μάχαιρα; (Καθώς είναι γραμμένο: "Ότι για χάρη σου θανατωνόμαστε όλη την ημέρα. λογαριαστήκαμε σαν πρόβατα για σφαγή"). Σ’ όλα αυτά, όμως υπερνικούμε, διαμέσου εκείνου που μας αγάπησε."\nΜήπως η τελευταία φράση του παραπάνω αποσπάσματος σημαίνει ότι δεν θα υπάρχει θλίψη; ΟΧΙ, αυτό που λέει είναι ότι ΣΤΗΝ ΘΛΙΨΗ θα είμαστε περισσότερο από νικητές δηλαδή υπερνικητές. Το ίδιο επίσης και με τα άλλα: πείνα, γυμνότητα, διωγμό, μαχαίρι κτλ. Ποιος το λέει ότι όλα αυτά δεν θα μας συμβούν επειδή είμαστε Χριστιανοί; Σίγουρα όχι ο Λόγος. Γιατί αυτό που ο Λόγος λέει είναι ότι "σ’ όλα αυτά [το οποίο σημαίνει ότι μπορεί να τα βρούμε στον δρόμο μας] θα είμαστε υπερνικητές διαμέσου εκείνου που μας αγάπησε. Για να κλείσουμε λοιπόν: υπάρχει ένας πνευματικός αγώνας και μια μάχη που έχουμε να δώσουμε. Σ’ αυτήν την μάχη δεν είμαστε απροστάτευτοι αλλά έχουμε την πανοπλία του Θεού, τα πνευματικά όπλα του Θεού, τα μόνα κατάλληλα γι’ αυτήν την μάχη. Επίσης έχουμε τον Θεό μας, που είναι μεγαλύτερος από κάθε άλλον και είναι ένας Θεός ειδικευμένος στο να ελευθερώνει και να μας βγάζει από παγίδες και πειρασμούς. Αν ο άρχοντας του κόσμου τούτου εγείρει διωγμό εναντίον μας ας μην απορήσουμε. Είναι φυσικότατο και σημαίνει ότι το βασίλειο του έχει προβλήματα μαζί μας. Ας σταθούμε λοιπόν στις δυσκολίες πιστοί στον Θεό γιατί όπως η Πέτρου Β 2:9 λέει: "ΞΕΡΕΙ ο Κύριος να ελευθερώνει από τον πειρασμό τους ευσεβείς4".\n1. "Πονηρός" σημαίνει "κακός".\n2. Δες επίσης: κατά Ιωάννη 12:31, 16:11.\n3. Θα πρέπει εδώ να διευκρινίσουμε ότι διωγμός μπορεί να προέρθει όχι μόνο από τον κόσμο αλλά και από ανθρώπους που αν και του Θεού πλέον, συνεχίζουν να περπατάνε με την σάρκα (την παλιά φύση) τα έργα της οποίας περιγράφονται με λεπτομέρεια στην προς Γαλάτας 5:19-21 .\n4. Βάζοντας δίπλα δίπλα την προς Τιμόθεο Β 3:12 και την Πέτρου Β 2:9 έχουμε μια ολοκληρωμένη πλέον εικόνα σχετικά με τον διωγμό προς τους ευσεβείς. Έτσι η προς Τιμόθεο Β 3:12 μας λέει "όλοι όσοι θέλουν να ζουν ΕΥΣΕΒΩΣ εν Χριστώ Ιησού, θα διωχθούν" Αυτό είναι τι πρόκειται να κάνει ο διάβολος: θα διώξει. Από την άλλη η Πέτρου Β 2:9 μας λέει: "ΞΕΡΕΙ Ο ΚΥΡΙΟΣ ΝΑ ΕΛΕΥΘΕΡΩΝΕΙ ΑΠΟ ΤΟΝ ΠΕΙΡΑΣΜΟ ΤΟΥΣ ΕΥΣΕΒΕΙΣ". Αυτό είναι τι πρόκειται να κάνει ο Θεός: ΘΑ ΕΛΕΥΘΕΡΩΣΕΙ.


Ο Βάλτερ Ούλμπριχτ το 1946\nΟ Βάλτερ Ούλμπριχτ (Walter Ulbricht, 30 Ιουνίου 1893 - 1 Αυγούστου 1973) ήταν Γερμανόςκομμουνιστής ηγέτης και πολιτικός. Ως Γενικός Γραμματέας του Κόμματος SED από το 1950 έως το 1971, έπαιξε πρωταγωνιστικό ρόλο στην πρόωρη ανάπτυξη και καθιέρωση της Λαϊκής Δημοκρατίας της Γερμανίας (Ανατολική Γερμανία).\nΓεννήθηκε το 1893 από εργατική οικογένεια και εργάστηκε ως ξυλουργός. Το 1912 έγινε μέλος του Σοσιαλιστικού Δημοκρατικού Κόμματος και αναμείχθηκε ενεργά στο εργατικό επαναστατικό κίνημα. Υπήρξε από τα στελέχη της οργάνωσης «Σπάρτακος» και από τους ιδρυτές του Κομμουνιστικού Κόμματος Γερμανίας, του οποίου εξελέγη μέλος της Κεντρικής Επιτροπής το 1923, και αργότερα ανέλαβε το οργανωτικό τμήμα. Μετά την επικράτηση του ναζισμού το 1933, κατέφυγε στη Μόσχα και διηύθυνε διάφορα παράνομα γραφεία, ενώ παράλληλα διατέλεσε αναπληρωματικό μέλος της Γ΄ Διεθνούς (1935-1939). Κατά τον Β΄ Παγκόσμιο Πόλεμο συνέχισε την αντιφασιστική του δράση και αναδείχθηκε σε ηγετική μορφή του αντιστασιακού αντιναζιστικού κινήματος. Επέστρεψε στη Γερμανία με τον Κόκκινο Στρατό και μετά τη συντριβή του Άξονα, συνέβαλε σημαντικά στη συσπείρωση των αντιφασιστικών πολιτικών δυνάμεων σε ενιαίο μέτωπο, στην ίδρυση του Ενιαίου Εργατικού Κόμματος και της Λαϊκής Δημοκρατίας της Γερμανίας. Διατέλεσε υπουργός και αντιπρόεδρος της Δημοκρατίας και της κυβέρνησης. Το 1950 αναδείχθηκε γενικός γραμματέας του Κόμματος και ηγέτης της Ανατολικής Γερμανίας. Σκληροπυρηνικός κομμουνιστής, αρνήθηκε να εξομαλύνει τις σχέσεις με τη Δυτική Γερμανία και φέρει την ευθύνη για την ανέγερση του Τείχους του Βερολίνου. Λόγω των στενών σχέσεών του με την ΕΣΣΔ, απέστειλε στρατεύματα για να βοηθήσει τη σοβιετική εισβολή στην Τσεχοσλοβακία (1968). Το 1971 τη θέση του στο κόμμα ανέλαβε ο Έριχ Χόνεκερ. Πέθανε το 1973.\nΟ Πέτρος Κόκκαλης, ο πατέρας του Σωκράτη Κόκκαλη ήταν ο προσωπικός γιατρός του Βάλτερ Ούλμπριχτ.\nΗ μεγάλη ιστορία του 20ού αιώνα, η Ανασυγκρότηση - Διπολικός κόσμος, τόμος 5


i-JUKEBOX.gr - Εμφάνιση άρθρων βάσει ετικέτας: Beggars\nΚαι οι BLACK HAT BONES στο DESERTFEST ΑΤΗΕΝS\nΠέμπτη, 05 Μαΐου 2016 14:48\nΚαι οι Black Hat Bones θα βρίσκονται στο Desertfest Athens, που πραγματοποιείται στις 7 και 8 Οκτωβρίου στην Ιερά Οδό.\nOι AUTOMATON στο DESERTFEST ΑΤΗΕΝS\nΠέμπτη, 05 Μαΐου 2016 13:05\nΟι Automaton προστίθενται στο line-up του Desertfest Athens, που πραγματοποιείται στις 7 και 8 Οκτωβρίου στην Ιερά Οδό.\nΤα πρώτα ονόματα για το DESERTFEST ΑΤΗΕΝS!\nOι Colour Haze, Pentagram, Karma to Burn, Beggars και Sadhus (The Smoking Community), αποτελούν τα πρώτα ονόματα που ανακοινώθηκαν για το Desertfest Athens, την Παρασκευή 7 και το Σάββατο 8 Οκτωβρίου στην Ιερά Οδό.\nΚυριακή, 27 Μαρτίου 2016 20:16\nBest-of συλλογή από τους BEGGARS\nΟι Beggars κυκλοφορούν την best-of συλλογή “It’s All About Rock ‘N’ Roll 2010-2015”.\nΟι BEGGARS αφιερώνουν στον Lemmy\nΔευτέρα, 18 Ιανουαρίου 2016 13:01\nΝέο τραγούδι με τίτλο “Chief Commander (1945-2015)” παρουσίασαν οι Beggars, αφιερωμένο στον αξέχαστο Lemmy των Motörhead.


Λίμνη Μαλάουι Mbuna Labidochromis caeruleus Labidochromis sp. Hongi Chindongo Demasoni (ex. Pseudotropheus ) Pseudotropheus Cyaneorhabdos (melanochromis maingano) Pseudotropheus Acei "Msuli" Metriaclima estherae Haplochromis (Haps, Aulonacara) Nimbochromis venustus Cyrtocara moorii Sciaenochromis Fryeri Otopharynx lithobates Copadichromis Βorleyi Aulonacara stuartgranti\nΕπιστημονικό Όνομα: Cyphotilapia Gibberosa (Kapampa) (Takahashi and Nakaya, 2003) Κοινές Ονομασίες: Cyphotilapia Frontosa Zaire Blue, Frontosa zaire Moba Ελληνικό Όνομα: - Γενική κατηγορία: Cichlids Κλάση: Perciformes Οικογένεια: Cichlidae Μέγεθος: Τα αρσενικά του είδους μπορούν να φτάσουν τα 40-45 εκατοστά μαζί με την ουρά. Τα θηλυκά γίνονται λίγο μικρότερα. Βιότοπος: Ενδημικό είδος της λίμνης Tanganyika. Ζει σε αμμώδη, βραχώδη και βαθιά νερά. Συναντάται σε κοπάδια. Συντήρηση στο ενυδρείο ΡH: 8,2– 9,1(Ιδανικά: 8,6) KH: 14-20°dKH GH: 12-20°dGH Θερμοκρασία: 24-27 ° C(Ιδανικά: 25°C) Λίτρα: Μπορούν να ζήσουν σε χαρέμια 1 αρσενικό με 3 ή 4 θηλυκά, με ελάχιστα τα 500 λίτρα και μήκος ενυδρείου 1.50μ. Προτιμότερο βέβαια είναι να μπουν στο ενυδρείο σαν κοπάδι, όμως αυτό προϋποθέτει τα ανάλογα λίτρα και μήκος που θα πρέπει να έχει το ενυδρείο. Κοινωνική συμπεριφορά: Σχετικά φιλήσυχο ψάρι σε κατάλληλα λίτρα, αλλά μπορεί κάλλιστα να επιτεθεί θανάσιμα όταν τεθεί θέμα κυριαρχίας. Διαχωρισμός φύλου: Τόσο τα αρσενικά όσο και τα θηλυκά του είδους αυτού παρουσιάζουν το ίδιο χρώμα, αλλά και την χαρακτηριστική καμπούρα πάνω στο κεφάλι τους. Στα αρσενικά όμως είναι πιο μεγάλη και έντονη. Επίσης, τα αρσενικά είναι λίγο μεγαλύτερα απ' ότι τα θηλυκά, αλλά και το κυρίαρχο αρσενικό παρουσιάζει εντονότερα χρώματα. Όταν είναι μικρά έχουν κυρίως μαύρο χρώμα, με άσπρες ρίγες και μπλε έντονα πτερύγια και κεφάλι, που όταν μεγαλώνουν γίνονται εντονότερα αποκτώντας και την καμπούρα. Διακόσμηση ενυδρείου: Αν θέλει κάποιος να φιλοξενήσει αυτό το είδος, θα πρέπει να φτιάξει το ενυδρείο του με πέτρες οι οποίες θα σχηματίζουν φωλιές και περάσματα, αλλά και η άμμος καλό θα είναι να είναι ασβεστολιθική για το λόγο ότι ζουν σε σκληρό νερό. Όταν μεγαλώσουν αρκετά και σταθεροποιηθεί η ομάδα σε αριθμό και αναλογία, καλό είναι να δώσουμε ''χώρο' στα ψάρια μας, μικραίνοντας σε ύψος ή όγκο το ''νταμάρι'' μας αφαιρώντας κάποιες πέτρες. Ζώνη Κολύμβησης: Κυρίως στον βυθό όταν είναι μικρά. Αλλά μεγαλώνοντας κινούνται και στα μεσαία στρώματα Διατροφή: Είναι κυρίως σαρκοφάγο. Από τις τροφές του εμπορίου μπορούμε να δίνουμε πέλλετς, αλλά και κατεψυγμένες τροφές όπως αρτέμια, cyclops και mysis. Επίσης, μπορεί κάποιος να τα ταΐσει και χειροποίητες τροφές π.χ να κρεμάσει σε πετονιά μια καθαρισμένη γαρίδα ή ένα κομμάτι ψάρι και αυτό φυσικά αφού μεγαλώσουν οι φροντoζες γύρω στους 5-6 μήνες. Μέγιστη ηλικία στο ενυδρείο: 25 χρόνια υπό καλές συνθήκες. Ιδανικοί συγκάτοικοι: Παρόλο που στην βιβλιογραφία οι απόψεις διίστανται για το αν βάζουμε συγκάτοικους και αν ναι, ποιους, η εμπειρία από χομπίστες έχει δείξει ότι μπορεί να συστεγαστεί σε ενυδρείο με κάποια είδη νανοκιχλίδες (Τanganyika Rock-Dweller), αλλά και με τις απαραίτητες προϋποθέσεις (λίτρα, διατροφικές συνήθειες, χαρακτήρας κλπ) . Επίσης, σε ένα τέτοιο ενυδρείο μπορεί να μπει και το γατόψαρο synodontis, όμως η επιβίωση του γόνου είναι αμφίβολη. Υποείδη και υβρίδια: Η ομάδα των Cyphotilapia αποτελείται από 3 είδη: "Cyphotilapia Frontosa", "Cyphotilapia Gibberosa", "Cyphotilapia Sp. North". Μέσα σε κάθε είδος υπάρχουν διαφορετικές ποικιλίες σύμφωνα με τη γεωγραφική θέση στην οποία ζουν. Όταν φιλοξενούμε παραπάνω από μία αποικία στο ενυδρείο μας, πρέπει να επιλέγουμε μία από κάθε είδος. Αναπαραγωγή στο ενυδρείο: Δεν είναι δύσκολο να ζευγαρώσει σε κατάσταση αιχμαλωσίας εφόσον τηρηθούν τα απαραίτητα λίτρα, τα απαραίτητα άτομα και ο κατάλληλος διάκοσμος. Είναι στοματοεπωάζον ψάρι. Το θηλυκό θα πάρει τα αυγά στο στόμα του και ο αρσενικός θα τα γονιμοποιήσει. Ο χρόνος που θα χρειαστεί περίπου για να γίνουν τα αυγά, γόνος είναι περίπου 35 με 40 μέρες ανάλογα με την εμπειρία του θηλυκού αλλά και την θερμοκρασία. Μόλις το θηλυκό απελευθερώσει τα μικρά, τότε αυτά θα τρέξουν να κρυφτούν σε μικρά ανοίγματα. Έπειτα θα αρχίσουν να αναζητούν την τροφή τους, γι' αυτό θα είναι καλό να τρίβουμε φλέικς έτσι ώστε να μπορούν να τραφούν. Είναι από τα ψάρια που αργούν να οριμάσουν για να φτάσουν σε αναπαραγωγική ηλικία, μιας και έχουν πολύ αργή ανάπτυξη. Τον πρώτο χρόνο θα φτάσουν γρήγορα τα 15-20 εκατοστά, αλλά φτάνουν στην ενηλικίωση και έτοιμα για αναπαραγωγή γύρω στα 3 χρόνια και το τελικό τους μέγεθος αρκετά αργότερα. Γενικές πληροφορίες: Το συγκεκριμένο είδος είναι από τα ομορφότερα αλλά και πιο δυσεύρετα. Ο λόγος είναι ότι ζει σε μεγαλύτερα βάθη από τα υπόλοιπα του είδους, ξεπερνώντας τα 40 μέτρα. Αυτό κάνει τον εντοπισμό αλλά και την συλλογή του ακόμα δυσκολότερη. Ο μέσος χρόνος που χρειάζεται μια "blue zair" για να φτάσει στην επιφάνεια χωρίς συνέπειες είναι 4 μέρες. Οι φωτογραφίες παραχωρήθηκαν από το μέλος @thanasis1976\nΗ Αφρική είναι η τρίτη σε μέγεθος ήπειρος του πλανήτη μας, μετά την Ασία και την Αμερική. Η έκτασή της είναι, χωρίς τα νησιά, 29,2 εκατομμύρια τετρ. χιλιόμετρα, ενώ με νησιά φτάνει τα 30,2 εκατ. τετρ. χιλιόμετρα και καλύπτει το 6.0% της ολικής επιφάνειας της γης και το 20.4% της στεριάς. Ο πληθυσμός της είναι 1,216 δισεκατομμύρια (2016). Στο εσωτερικό της ηπείρου, υπάρχουν μεγάλες λίμνες. Η μεγαλύτερη λίμνη της Αφρικής είναι η λίμνη της Βικτωρίας από την οποία πηγάζει ο Νείλος. Άλλες μεγάλες λίμνες είναι: η Κιόγκα, η λίμνη του Ροδόλφου, η Κίβο, η Ταγκανίκα, η Μοέβο, η Μαλάουι, η Λουαμπούλα, η Τάνα στα υψίπεδα της Αβησσυνίας και άλλες μικρότερες τόσο στη βόρεια όσο και στη νότια Αφρική. Η Περιοχή των Μεγάλων Λιμνών της Αφρικής είναι μια σειρά από λίμνες μέσα και γύρω από τη Μεγάλη Κοιλάδα του Ρήγματος (Rift Valley) που σχηματίζεται από τη δράση των τεκτονικών ρηγμάτων της Ανατολικής Αφρικής. Περιλαμβάνουν: την λίμνη Βικτώρια, τη δεύτερη μεγαλύτερη λίμνη φρέσκου νερού (freshwater) στον κόσμο όσον αφορά την έκταση, την λίμνη Μαλάουι καθώς και τη λίμνη Τανγκανίκα, δεύτερη μεγαλύτερη σε όγκο και βάθος, στον κόσμο. Οι τρεις αυτές λίμνες Βικτώρια, Μαλάουι και Τανγκανίκα είναι γνωστές σε εμάς τους ενυδρειόφιλους για τα μικρά τους πολύχρωμα και πανέμορφα ψάρια, με τον ιδιαίτερο χαρακτήρα που ανήκουν στο γένος cichlidae , τις ΑΦΡΙΚΑΝΙΚΕΣ ΚΙΧΛΙΔΕΣ . Η Λίμνη Βικτώρια. Η Λίμνη Βικτώρια (γνωστή τοπικά και ως Ukerewe και Nalubaale) είναι η μεγαλύτερη σε έκταση λίμνη της Αφρικής. Εκτός αυτού, είναι η μεγαλύτερη τροπική λίμνη της Γης και η δεύτερη σε έκταση λίμνη γλυκού νερού της Γης. Είναι επίσης γνωστή ως μία από τις πηγές του Νείλου (για την ακρίβεια του Λευκού Νείλου, ενώ ο ποταμός που εκβάλλει σε αυτή ονομάζεται Καγκέρα). Το σχήμα της είναι χονδρικά ελλειπτικό με μήκος 337 km και πλάτος 240 km. Η μέση έκτασή της ανέρχεται σε 68.800 km², δηλαδή περίπου το μισό της έκτασης όλης της Ελλάδας. Το μήκος των ακτών της είναι 3.440 χιλιόμετρα. Το μέσο βάθος της είναι 40 μέτρα, ενώ το μέγιστο 84 (σχετικά ρηχή για την έκτασή της). Ή λίμνη, μοιράζεται μεταξύ των κρατών Ουγκάντα, Τανζανία και Κένυα. Συνθήκες νερού της Λίμνης Βικτώρια Ph: 7,2 – 8,6 Gh: 8-10°dKH Kh: 2 – 8°dKH Θερμοκρασία: 23-27 ° C Οι Κιχλίδες της Λίμνης Βικτώρια H Λίμνη Βικτώρια έχει 12 οικογένειες ψαριών με περίπου 550 είδη από 28 διαφορετικά γένη. Από αυτά, 20 γένη και 38 είδη δεν είναι κιχλίδες και μόνο τα 16 είδη είναι ενδημικά στη λίμνη Βικτώρια. Μέχρι το 1994 πάνω από 400 κιχλίδες είχαν ανακαλυφθεί (Seehausen & Witte 1994). Πιθανώς δημιουργήθηκαν από ένα σμήνος Κιχλίδων με άλλα Haplochromines από τις λίμνες Kyoga, Edward, Kiwu και άλλες μικρές λίμνες της περιοχής. Πολλά είδη δεν έχουν περιγραφεί πλήρως και υπάρχουν μόνο προσωρινά ονόματα. Τα νέα είδη ανακαλύπτονται κάθε χρόνο και γι 'αυτό θα περάσουν πολλά χρόνια πριν όλα τα είδη λάβουν επιστημονική ονομασία. Μερικές κιχλίδες πιστεύεται ότι έχουν εξαφανιστεί πριν ακόμη εντοπιστούν. Ο λόγος για αυτή την εξαφάνιση είναι ο ανθρώπινος παράγοντας, που στη δεκαετία του 1950, για την παροχή τροφίμων για τους ανθρώπους της λίμνης και την ανάπτυξη του εμπορίου αλιείας, εισήγαγε στη λίμνη την Πέρκα του Νείλου! Τα εν λόγω αρπακτικά που μεγαλώνοντας μπορούν να φτάσουν και τα 3 μέτρα μήκος, πιστεύεται ότι έχουν επιτυχώς αφανίσει περίπου τα 250 από τα 500 είδη κιχλίδων που υπήρχαν. Στη Λίμνη Βικτώρια οι κιχλίδες χωρίζονται σε Haplochromines και tilapiines! Οι Haplochromines χωρίζονατι σε haplochromis και mbipis. Haplochromines tilapiines Δυστυχώς στην Ελλάδα οι εισαγωγές ψαριών από την λίμνη Βικτώρια είναι περιορισμένες. Ελάχιστα και συγκεκριμένα είδη εισάγονται κατά καιρούς και αυτός είναι ένας λόγος για τον οποίο δεν μπορεί να δημιουργηθεί / στηθεί ένα βιοτοπικό ενυδρείο της Λίμνης Βικτώρια. Το ελάχιστο μήκος που αναφέρεται στην βιβλιογραφία για ενυδρείο που φιλοξενεί ψάρια της Λίμνης Βικτώρια είναι 90 εκατοστά όμως προτιμότερο θα ήταν να ξεκινούσε από 120 εκατοστά! Η Λίμνη Μαλάουι Η Λίμνη Μαλάουι καλύπτει έκταση τριών χωρών της Αφρικής – τη Μαλάουι, τη Μοζαμβίκη και την Τανζανία. Το μεγαλύτερο μέρος είναι στη χώρα Μαλάουι. Είναι η τρίτη μεγαλύτερη λίμνη στην Αφρική και η όγδοη μεγαλύτερη στον κόσμο. Επίσης, είναι περίπου 570 χλμ. μήκος και 75 χλμ. πλάτος. Καταλαμβάνει έκταση 29 600 km2. Το μέσο βάθος 292 m, το ανώτατο όριο είναι 706 μέτρα. Ο όγκος του νερού είναι 8.400 km3. Ενδιαφέρον είναι ότι η Λίμνη Μαλάουι είναι πολύ πλούσια σε πανίδα και σε σύγκριση με άλλες λίμνες στον κόσμο υπάρχουν πολλά διαφορετικά είδη ψαριών, αφού διαθέτει ίσως την μεγαλύτερη ποικιλία από Κιχλίδες στον κόσμο! Συνθήκες νερού τις Λίμνης Μαλάουι Ph: 7,6 – 8,7 Gh: 8-12°dKH Kh: 8-10°dKH Θερμοκρασία: 23-27 ° C Οι Κιχλίδες της Λίμνης Malawi Περιέχει περίπου 500 με 1000 είδη. Έντεκα οικογένειες ψαριών υπάρχουν στη λίμνη, αλλά εδώ η οικογένεια Cichlidae αντιπροσωπεύει πάνω από το 90% του συνόλου των ψαριών της λίμνης. Η ποικιλομορφία των ‘’πελαγικών’’ κιχλιδών (haplochromis) είναι υψηλή με οποιαδήποτε κριτήρια, όπως και των κιχλίδων που κατοικούν σε νερά με βραχώδη βυθό (mbunas) της λίμνης. Περισσότερα από 500 ψάρια και 22 είδη μπορεί να βρεθούν σε μια περιοχή 50 τετρ.μέτρων. Οι κιχλίδες της λίμνης malawi χωρίζονται σε δύο μεγάλες κατηγορίες τις Haplochromines και τις Tilapiines. • Οι Haplochromines χωρίζονται σε τρείς ομάδες: Α) Astatotilapia group όπου εδώ ανήκει ένα μη ενδημικό είδος η A.calliptera που απαντάται και στη Βικτώρια και σε άλλες λίμνες όπως η λιμνη Edward ,kivu κ.τ.λ. Β) Haplochromis group που όλοι ξέρουμε ότι ανήκουν σε ψάρια σαν τα moori , protomelas καθώς επίσης συγγραφείς βάζουν σε αυτή την ομάδα και τις Aulonocara. C) Mbuna group γνωστή σε όλους μας και πολύ αγαπημένη ομάδα από πολλούς χομπίστες. • Οι Tilapiines χωρίζονται σε: Α) Mouthbrooders Εδώ ανήκουν τα είδη Nyasalapia σημαντική πηγή τροφής για τους πληθυσμούς και τα είδη Oreochromis Substrate Spawners .στην ομάδα αυτή ανήκει το μοναδικό μη ενδημικό είδος που δεν είναι στοματοεπωάζουσα και είναι βέβαια η Tilapia rendalli και αυτό μη ενδημικό είδος. Οι Mbunas(δηλαδή, ψάρια που ζουν σε βράχια) είναι μια μεγάλη ομάδα κιχλίδων που ζουν σε βραχώδη σημεία κατά μήκος της ακτογραμμής, της λίμνης και εμφανίζονται σε μεγάλες ομάδες.. Τα mbuna είναι μικρότερα από τα Haplochromis και παρουσιάζουν έντονα χρώματα , τόσο τα θηλυκά όσο και τα αρσενικά (τα αρσενικά εντονότερα) και είναι σχεδόν όλα χορτοφάγα. Τα ψάρια της ομάδας αυτής αποτελούνται κυρίως από τα γένη Pseudotropheus, Labidochromis, Mealnochromis, Labeotropheus, Metriaclima, Cynotilapia και Idotropheus. Τα Haps(Haplochromis) είναι ιχθυοφάγα, σε αντίθεση με την χορτοφάγο Mbuna. Τα haps είναι επιθετικά, αλλά όχι τόσο όσο τα Mbuna. Μορφολογικά διαφέρουν από τα Mbuna, είναι λεπτότερα, μακρύτερα με πιο μεγάλα πτερύγια, αφού αυτά κολυμπούν στα ανοιχτά και όχι στις άκρες της λίμνης. Αυτός είναι και ο λόγος που χρειάζονται μεγάλα σε μήκος ενυδρεία. Ενώ τα αρσενικά μεγαλώνοντας αποκτούν έντονα χρώματα, τα θηλυκά συνήθως παραμένουν χωρίς χρώμα. Η Λίμνη Τανγκανίκα Η λίμνη Τανγκανίκα εκτιμάται ότι είναι η δεύτερη μεγαλύτερη λίμνη γλυκού νερού στον κόσμο σε όγκο και η δεύτερη σε βάθος, με μέγιστο στα 1470 μέτρα (και στα δύο την ξεπερνά η Βαϊκάλη). Η έκταση της λίμνης ανέρχεται σε 32.900 km². Τέσσερις χώρες βρέχονται από την Τανγκανίκα: το Μπουρούντι, η Δημοκρατία του Κονγκό (DRC), η Τανζανία και η Ζάμπια. Όμως η Δημοκρατία του Κονγκό και η Τανζανία κατέχουν όλη σχεδόν τη λίμνη (45% και 41% αντίστοιχα). Τα νερά της τροφοδοτούν τον ποταμό Κονγκό. Οι κιχλίδες που απαντούνται και σε αυτή τη Λίμνη έχουν τεράστια ποικιλία και μεγάλο ενδιαφέρον. Από τα 214 είδη των ιθαγενών ψαριών της λίμνης, 176 είναι ενδημικά! Ο αριθμός των ενδημικών ανέρχεται σε τριάντα γένη που ανήκουν στις κιχλίδες και οχτώ που ανήκουν σε άλλα ψάρια.(Non-cichlids). Η γύρω περιοχή είναι κυρίως ορεινή με ελάχιστα ανεπτυγμένες παραλιακές πεδιάδες, εκτός από την ανατολική πλευρά της λίμνης. . Αυτή η λίμνη έχει ιδιαίτερα υψηλή περιεκτικότητα σε ανόργανα άλατα και αυτό οφείλεται στο γεγονός ότι έχει μόνο μία διέξοδο που ρέει προς τον ποταμό Κονγκό. Συνθήκες νερού τις Λίμνης Τανγκανίκα Ph: 8,6 – 9,5 Gh: 11-17°dKH Kh: 16-19°dKH Θερμοκρασία: 23-27 ° C Αξίζει να αναφερθεί ότι η διαφάνεια των νερών στην Λίμνη Tανγκανίκα είναι πολύ μεγαλύτερη σε σχέση με τις άλλες δυο λίμνες(το νερό εκεί είναι κρυστάλλινο και διαυγές), καθώς και η ποσότητα του οξυγόνου στο νερό, αφού τα ψηλότερα στρώματα τις λίμνης είναι κορεσμένα από οξυγόνο! Οι Κιχλίδες της Λίμνης Tanganyika Η λίμνη Τανγκανίκα είναι γνωστή για τις πολλές ποικιλίες των ψαριών, εκ των οποίων σχεδόν 200 μοναδικά είδη είναι Κιχλίδες οι οποίες είναι όλες ενδημικές και γνωστές για τον επιθετικό τους χαρακτήρα. Η λίμνη Tanganyika περιλαμβάνει τρεις κύριους βιότοπους: Ο πρώτος είναι ο βυθός που καλύπτεται με άδεια κελύφη σαλιγκαριών, ο δεύτερος αποτελείται από υποβρύχιους υφάλους και βραχώδεις ακτές, που περιστοιχίζουν τη λίμνη, και ο τρίτος βιότοπος είναι τα ανοιχτά νερά της Λίμνης. Οι κιχλίδες Τανγκανίκα βρίσκονται και στους τρεις βιότοπους και τα διαφορετικά είδη προσαρμόζονται στις διάφορες αυτές περιοχές. Ο διαχωρισμός τους εδώ έχει γίνει με βάση των τρόπο με των οποίο αναπαράγονται.Έτσι έχουμε δυο μεγάλες ομάδες.Την ομάδα των Mouthbrooders και την ομάδα των Subtrate brooders , οι οποίες χωρίζονται ως εξής: Α.Mouthbrooders 1.Η ομάδα των tropheus 2.Η ομάδα των sand dwellers 3.Η cyphotilapia frontosa 4.Η ομάδα των Cyprichromis 5.Η ομάδα των featherfin. B.Subtrate brooders 1.Η ομάδα των Brichardi 2.Η ομάδα των leleupi 3.Η ομάδα των Compressiceps 4.Η ομάδα των Julies 5.Η ομάδα των shell–dwellers Οι κιχλίδες τις λίμνης Τανγκανίκα που ανήκουν στην κατηγορία των Subtrate brooders είναι πιο διαδεδομένες λόγο των μικρότερων απαιτήσεών τους, αφού ενυδρείο με μήκος 1 μέτρου είναι αρκετό για να διατηρήσει αρκετά από τα είδη αυτά, σε αντίθεση με την ομάδα των Mouthbrooders όπου το μήκος του ενυδρείο θα πρέπει να ξεκινά περίπου από 1,5 μέτρο! To άρθρο αυτό ετοιμάστηκε από το μέλος @PRINCE τον Οκτώβριο του 2010 και αποτελεί ένα καλωσόρισμα στις λίμνες της Αφρικής και μια πρώτη επαφή με αυτές και τις κιχλίδες.Ενημερώθηκε τον Δεκέμβριου του 2020 και αναδημοσιεύεται στα πλαίσια εργασιών της Africa Team από τα μέλη @corto maltese @johnbaggios @marinos .\n(Οι φωτογραφίες παραχωρήθηκαν απο τα μέλη johnbaggios και Irakles) Επιστημονικό Όνομα: Neolamprologus Brichardi Κοινές Ονομασίες: Lamprologus Brichardi, Neolamprologus Pulcher Ελληνικό Όνομα: Πριγκίπισσα του Μπουρουντί Γενική κατηγορία: Cichids Κλάση: Perciformes Οικογένεια: Cichlidae Μέγεθος: Το τελικό μέγεθος του αρσενικού φτάνει περίπου τα 10 εκατοστά, ενώ το θηλυκό είναι ελαφρώς μικρότερο. Βιότοπος: Ενδημικό είδος της λίμνης Tanganyika. Ζει σε βραχώδεις περιοχές με άμμο. Συντήρηση στο ενυδρείο ΡH: 7,8-9 KH: 14-20°dKH GH: 12-20°dGH Θερμοκρασία: 24-27 ° C ( Iδανικά 25°C ) Λίτρα: Το N. Brichardi στην φύση ζει σε μεγαλες ομάδες εκατοντάδων ψαριών, καταλαμβάνοντας μεγάλες πέτρινες εκτάσεις. Στο ενυδρείο μας, μια γυάλα 160 λίτρων και 100 εκατοστών μήκος, είναι κατάλληλη για ένα ζευγάρι και τα μικρά τους. Κοινωνική συμπεριφορά: Αν και πολύ επιθετικό ψάρι όσο αφορά τα άλλα είδη, η συμπεριφορά του N.Brichardi προς τα μέλη της οικογένειας είναι πραγματικά αξιοσημείωτη, αφού έχει παρατηρηθεί οι γονείς να αφήνουν τις πρώτες και μεγαλήτερες σε ηλικία γενιές να μπαίνουν στην περιοχή τους, και εκτός αυτού, να τους βοηθάνε στο μεγάλωμα των νεότερων. Διαχωρισμός φύλου: Δυστυχώς ο διαχωρισμός είναι αρκετά δύσκολος αφού αρσενικό και θηλυκό δεν διαφέρουν πολύ. Η διαφορά μεγέθους του αρσενικού, και το ελαφρώς μεγαλύτερο ραχαίο πτερύγιο μπορεί να βοηθήσει στην ταυτοποίηση, αλλά φυσικά η πολύωρη παρατήρηση συμπεριφοράς είναι το κλειδί. Διακόσμηση ενυδρείου: Όπως συμβαίνει με όλες τις Αφρικάνικες κιχλίδες που ζουν στα βραχώδη τμήματα της λίμνης Τανγκανίκα, χονδρόκοκκη άμμος και πολλές πέτρες είναι αυτό που χρειάζονται. Οι πέτρες παρέχουν σπηλιές και περάσματα για να νοιώθουν τα ψάρια ασφάλεια, και να καταφεύγουν εκεί για προστασία. Άμμος και πέτρες είναι προτιμότερο να είναι ασβεστολιθικά, ώστε να επιτύχουμε πιο εύκολα τις επιθυμητές σκληρότητες του νερού. Αν θέλουμε να βάλουμε κάποιο φυτό, αυτό θα πρέπει να είναι κάποιο ανθεκτικό είδος όπως κάποιο από το είδος vallisneria. Ζώνη Κολύμβησης: Κυρίως κινείται στο βυθό κοντά στις πέτρες και δύσκολα θα αφήσει την περιοχή του ειδικά όταν υπάρχει γόνος. Διατροφή: Πρόκειται για σαρκοφάγο ψάρι. Οπότε η διατροφή του θα πρέπει να αποτελείται κυρίως από ζωικές πρωτεΐνες όπως dafnia και krill, ή και ακόμα τροφές του εμπορίου ειδικά για τις ανάγκες του. Σίγουρα δεν θα πρέπει να παραλείπουμε και τις φυτικές τροφές όπως η σπιρουλίνα για να υπάρχει μια ισορροπημένη διατροφή. Μέγιστη ηλικία στο ενυδρείο: 5 με 8 χρόνια. Ιδανικοί Συγκάτοικοι: Σίγουρα ο καλύτερος τρόπος για να διατηρήσουμε το N. Brichardi είναι μόνο του (species ενυδρείο), αλλά αν παρ’ όλα αυτά θέλουμε να βάλουμε συγκάτοικους, τότε σίγουρα θα χρειαστούμε ένα αρκετά μεγάλο ενυδρείο με ελάχιστο μήκος τα 120 εκατοστά. Οι συγκάτοικοι προτιμότερο είναι να φτάνουν ή και να ξεπερνάνε το Ν. Brichardi σε μέγεθος για να μπορέσουν να αντέξουν την επιθετικότητα του, ειδικά σε περιόδους αναπαραγωγής. Όπως και να έχει, το πιο πιθανό, είναι το ζευγάρι να είναι το κυρίαρχο στο ενυδρείο. Υποείδη και υβρίδια: Υπάρχουν αρκετές ποικιλίες του είδους, που βρίσκονται διασκορπισμένες σε όλο το μήκος και πλάτος της λίμνης. Οι διαφορές τους είναι ελάχιστες αλλά μέσα στην οικογένεια Neolamprologus έχουμε μερικά υποείδη τα οποία καλό θα είναι να αποφεύγουμε να βάζουμε στο ίδιο ενυδρείο λόγω κινδύνου υβριδισμού. Αναπαραγωγή στο ενυδρείο: Είναι δυνατή και σχετικά εύκολη. Αφού στο ενυδρείο έχουμε ένα πιστοποιημένο ζευγάρι, τότε από το μέγεθος των 5 εκατοστών περίπου είναι αρκετά ώριμα για αναπαραγωγή. Είναι γνωστό οτι γεννάνε αρκετούς απογόνους την κάθε φορά (φτάνοντας τους 100+), δημιουργώντας σε μερικούς μήνες ολόκληρη αποικία. Γενικές πληροφορίες: Σαν τελικό συμπέρασμα είναι οτι πρόκειται για μια εκπληκτική κιχλίδα, με εκρηκτικό ταπεραμέντο, που μπορεί να δώσει στον χομπίστα αρκετές συγκινήσεις. Οι γέννες, το μεγάλωμα του γόνου και η σπάνια κοινωνική του συμπεριφορά συναρπάζει και υπόσχεται ατελείωτες ώρες ευχαρίστησης.


Netflix: Αυξάνεται το κόστος συνδρομής\nΦωτογραφία: video screen/ Netflix\nΗ δημοφιλής διαδικτυακή πλατφόρμα έγινε ήδη πιο ακριβή σε ΗΠΑ και Καναδά\nΣύμφωνα με το CNN, στις ΗΠΑ η τιμή για το βασικό πακέτο αυξήθηκε κατά ένα δολάριο και πλέον κοστολογείται στα 9,99 δολάρια το μήνα. Για το "standard" κατά 1,5 δολάριο με την νέα τιμή να φθάνει τα 15,49 δολάρια το μήνα και για το "premium" κατά 2 δολάρια (19,99 δολάρια το μήνα).\nΣτον Καναδά, η τιμή παρέμεινε σταθερή για το βασικό πλάνο, ενώ για το "standard" αυξήθηκε στα 16,49 δολάρια από 14,99 και για το "premium" στα 20,99 δολάρια από 18,99.\nΑνάλογες ανατιμήσεις είναι βέβαιο πως θα υιοθετηθούν και για ευρωπαϊκές χώρες, μεταξύ αυτών και για την Ελλάδα.\nΕκπρόσωπος της εταιρείας δήλωσε πως "κατανοούμε ότι οι άνθρωποι πλέον έχουν περισσότερες επιλογές διασκέδασης από ποτέ και δεσμευόμαστε να προσφέρουμε ακόμα καλύτερη εμπειρία στα μέλη μας. Ενημερώνουμε τις τιμές μας για να μπορέσουμε να συνεχίσουμε να προσφέρουμε μια μεγάλη ποικιλία ποιοτικών επιλογών ψυχαγωγίας. Όπως πάντα, προσφέρουμε μια σειρά από πακέτα ώστε τα μέλη να μπορούν να επιλέξουν μια τιμή που ταιριάζει στον προϋπολογισμό τους".


Πώς να πάω στο προορισμό Bar Zeta στη πόλη Tiranë με Λεωφορείο?\nBar Zeta, Tiranë\nΠώς να πάω στο προορισμό Bar Zeta στη πόλη Tiranë με Λεωφορείο;\nΔείτε το Bar Zeta, Tiranë στον χάρτη\nΟδηγίες προς το προορισμό Bar Zeta (Tiranë) με τη δημόσια συγκοινωνία\nΟι ακόλουθες γραμμές συγκοινωνίας έχουν διαδρομές που περνούν κοντά Bar Zeta\nΠώς να πάω στο προορισμό Bar Zeta με Λεωφορείο?\nΣταθμοί Λεωφορείο κοντά σε Bar Zeta στη πόλη Tiranë\nΓραμμές Λεωφορείο προς Bar Zeta στη πόλη Tiranë\nΠοιοι είναι οι πιο κοντινοί σταθμοί προς Bar Zeta;\nΟι πιο κοντινοί σταθμοί προς Bar Zeta είναι:\nSpitalet είναι 64 μέτρα μακριά, 1 λεπ περπάτημα.\nFarmacia 10 είναι 219 μέτρα μακριά, 3 λεπ περπάτημα.\nUnaz είναι 991 μέτρα μακριά, 13 λεπ περπάτημα.\nΠοιες γραμμές Λεωφορείο σταματάνε κοντά στο προορισμό Bar Zeta;\nΑυτές οι γραμμές Λεωφορείο σταματάνε κοντά στο προορισμό Bar Zeta: L1, L9.\nΠόσο μακριά είναι ο/η λεωφορείο στάση από Bar Zeta στην πόλη Tiranë;\nΟ πλησιέστερος λεωφορείο στάση προς Bar Zeta στην Tiranë είναι 1 λεπ με τα πόδια.\nΠοιος είναι ο πλησιέστερος / η λεωφορείο στάση προς Bar Zeta στην πόλη Tiranë;\nΟ Spitalet στάση είναι ο πλησιέστερος /η προς Bar Zeta στην πόλη Tiranë.\nΤι ώρα είναι το πρώτο Λεωφορείο στο σημείο Bar Zeta στη πόλη Tiranë;\nΗ L1 είναι το πρώτο Λεωφορείο που πηγαίνει στο σημείο Bar Zeta στη πόλη Tiranë. Σταματάει κοντά στις 5:32 ΠΜ.\nΤι ώρα είναι το τελευταίο Λεωφορείο προς Bar Zeta στη πόλη Tiranë;\nΗ L1 είναι το τελευταίο Λεωφορείο που πηγαίνει Bar Zeta στη πόλη Tiranë. Σταματάει κοντά στις 12:05 ΠΜ.\nΔημόσια Συγκοινωνία προς Bar Zeta στη πόλη Tiranë\nΑναρωτιέστε πώς να φτάσετε Bar Zeta στη πόλη Tiranë, Albania; Το Moovit σας βοηθάει να βρείτε τον καλύτερο τρόπο για να φτάσετε Bar Zeta με οδηγίες βήμα προς βήμα από τον κοντινότερο σταθμό δημόσιας συγκοινωνίας.\nΤο Moovit παρέχει δωρεάν χάρτες και ζωντανές οδηγίες για να σας βοηθήσει να περιηγηθείτε στην πόλη σας. Δείτε δρομολόγια, διαδρομές, και μάθετε πόσο καιρό χρειάζεται για να φτάσετε Bar Zeta σε πραγματικό χρόνο.\nΨάχνετε για την πλησιέστερη στάση ή σταθμό στο Bar Zeta; Ελέγξτε αυτή τη λίστα με τις στάσεις που βρίσκονται πιο κοντά στον προορισμό σας:\nΜπορείτε να φτάσετε στο Bar Zeta από Λεωφορείο. Αυτές είναι οι γραμμές και οι διαδρομές που έχουν στάσεις κοντά -\nΘέλετε να δείτε αν υπάρχει άλλη διαδρομή που σας πάει εκεί νωρίτερα; Το Moovit σας βοηθάει να βρείτε εναλλακτικές διαδρομές ή ώρες. Λάβετε εύκολα οδηγίες από και προς Bar Zeta από την εφαρμογή Moovit ή την ιστοσελίδα μας.\nΚάνουμε εύκολη τη πρόσβαση στο Bar Zeta, για αυτό πάνω από 930 εκατομμύρια χρήστες, συμπεριλαμβανομένων των χρηστών στη πόλη Tiranë, εμπιστεύονται το Moovit ως την καλύτερη εφαρμογή για τη δημόσια συγκοινωνία. Δεν χρειάζεται να κατεβάσετε μια μεμονωμένη εφαρμογή λεωφορείου ή τρένου, το Moovit είναι η εφαρμογή συγκοινωνίας όλα σε ένα που σας βοηθά να βρείτε τον καλύτερο διαθέσιμο χρόνο λεωφορείου ή τρένου.\nΠλησιέστερα αξιοθέατα γύρω από Bar Zeta στη πόλη Tiranë\nΓραμμές δημόσιας συγκοινωνίας με σταθμούς πιο κοντά σε Bar Zeta στη πόλη Tiranë\nΓραμμές Λεωφορείο με σταθμούς πιο κοντά σε Bar Zeta στη πόλη Tiranë\nΠιο εύκολο να φτάσετε Bar Zeta με την εφαρμογή!


ΟΙΚΟ.ΠΟΛΙ.Σ.: ΟΙ «ΑΟΡΑΤΟΙ» ΕΜΠΡΗΣΤΕΣ - Προδημοσίευση από την «ΓΑΛΕΡΑ» Νο 36\nΟΙ «ΑΟΡΑΤΟΙ» ΕΜΠΡΗΣΤΕΣ - Προδημοσίευση από την «ΓΑΛΕΡΑ» Νο 36\nO φίλος και συνεγάτης μας, "φύλακας" του Υμηττού Πάνος Τότσικας δημοσιεύει στο περιοδικό ΓΑΛΕΡΑ ένα άρθρο του για τις πυρκαγιές, το κτηματολόγιο, τις δικές μας ευθύνες και προτείνει δράσεις. Προδημοσιεύουμε την εισαγωγή και το τέλος του άρθρου.\nΤο καλοκαίρι αυτό πέρασε χωρίς να το καταλάβουμε . Λίγα τα «μπάνια του λαού», λόγω της στενότητας των οικονομικών, λίγα τα χιλιόμετρα πού διανύθηκαν λόγω της ακριβής βενζίνης… Και μη χειρότερα μόνη «χαρά» που μας έδωσαν, ήταν η δήλωση στο κτηματολόγιο της ιδιοκτησίας μας …Δεν είναι και λίγο πράγμα να είσαι και να καταγράφεσαι ως «ιδιοκτήτης» στο «Εθνικό κτηματολόγιο». Όμως, αναρωτήθηκε κανείς ποιός να ΄ταν αυτός πού περίμενε μαζί μας στην ουρά για να καταθέσει τη «δήλωσή» του; Αναρωτήθηκε, αν αυτά πού δήλωνε ήταν όντως δικά του; Αναρωτήθηκε μήπως ήταν καταπατητής δημόσιας γης; Αναρωτήθηκε μήπως ήταν ο «αόρατος» εμπρηστής δημόσιων δασικών εκτάσεων; Ασφαλώς όχι.\nΤι θα μπορούσαμε να κάνουμε; θα ρωτήσει κάποιος. Πώς θα μπορούσαμε να αντιμετωπίσουμε τους «αόρατους» εμπρηστές; H απάντηση είναι: να μην τους αφήσουμε να ολοκληρώσουν τα σχέδιά τους. Να μην τους αφήσουμε να περιφράξουν καμένες δασικές εκτάσεις φυτέψουν ελίτσες κλπ. Να σταματήσουμε την ανέγερση αυθαίρετων κτισμάτων. Να ελέγξουμε τις κρατικές υπηρεσίες αν εφαρμόζουν την νομοθεσία, να απαιτήσουμε από τους Επιθεωρητές Ελεγκτές Δημόσιας Διοίκησης, από τους Εισαγγελείς να κάνουν τη δουλειά τους, να ζητήσουμε από το ανακριτικό της Πυροσβεστικής την πορεία των ανακρίσεων για τους «αόρατους» εμπρηστές. Να απαιτήσουμε από τους Δημάρχους που ψηφίζουμε (ή δεν ψηφίζουμε) να παρέμβουν ώστε να μην αποχαρακτηριστούν οι καμένες δασικές περιοχές, να μη μπουν στο Σχέδιο Πόλεως, να γίνουν ενστάσεις στο Κτηματολόγιο όταν δηλώνονται από καταπατητές δημόσιες εκτάσεις ως ιδιωτικές. Να απαιτήσουμε από τους Βουλευτές που ψηφίζουμε (ή δεν ψηφίζουμε) να κάνουν συγκεκριμένες κι όχι γενικόλογες ερωτήσεις στη Βουλή, να ζητάνε τα έγγραφα και τα στοιχεία που μας κρύβει ο κρατικός μηχανισμός.\nΑυτά και άλλα πολλά θα μπορούσαμε και θα έπρεπε να κάνουμε, ώστε να μην επικρατήσουν οι, όχι και τόσο, «αόρατοι» εμπρηστές.\nΑναρτήθηκε από OIKO.ΠΟΛΙ.Σ. Χαϊδαρίου στις Τετάρτη, Αυγούστου 06, 2008


Φοβούνται «στήσιμο» οι Ιταλοί | AgrinioPress\nΑρχική/Αθλητισμός/Φοβούνται «στήσιμο» οι Ιταλοί\nΦοβούνται «στήσιμο» οι Ιταλοί\nΣυντάκτης Send an email 09/12/2020 , 10:57\nΟ θεσμός του Τσάμπιονς Λιγκ επιτέλους έφτασε στη τελευταία ημέρα των ομίλων με το ενδιαφέρον να είναι πολύ μεγάλο στον Β’ όμιλο. Εκεί συμμετέχουν οι Μπορούσια Μενχενγκλάντμπαχ (8), Σαχτάρ (7), Ρεάλ Μαδρίτης (7) και Ίντερ (5) σύμφωνα με τη βαθμολογία τους.\nΌλες οι πληροφορίες για το πότε ανοιγουν τα καζινο\nΝα δούμε πρώτα τι θέλει κάθε ομάδα:\nΜπορούσια Μενχενγκλάντμπαχ: Καταρχήν με νίκη ή ισοπαλία περνάει φυσικά στην επόμενη φάση. Περνάει και με ήττα, αρκεί Ίντερ με Σαχτάρ να έρθουν ισόπαλες. Στη χειρότερη πάντως των περιπτώσεων που μπορεί να συμβεί, οι Γερμανοί δεν τερματίζουν κάτω από την 3η θέση.\nΣαχτάρ: Περνάει στην επόμενη φάση με νίκη. Η ισοπαλία θα της αρκεί για να βγει 2η στη περίπτωση που η Ρεάλ Μαδρίτης δεν κερδίσει τους Γερμανούς. Με ήττα αποχαιρετά.\nΡεάλ Μαδρίτης: Οι Ισπανοί καταρχήν προκρίνονται με νίκη επί των Γερμανών ως πρώτοι στο όμιλο, μόνο στη περίπτωση που η Σαχτάρ δεν κερδίσει την Ίντερ. Με ισοπαλία προκρίνονται μόνο στη περίπτωση που η Ίντερ κερδίσει τη Σαχτάρ. Με ήττα λένε αμέσως… adios amigos.\nΊντερ: Για να προκριθεί θέλει πρώτα νίκη επί της Σαχτάρ και απαραίτητα να μην λήξει ισόπαλο το ματς της Ρεάλ Μαδρίτης με τους Γερμανούς. Αν λήξει ισόπαλο και κερδίσει τη Σαχτάρ, θα βγει 3η στο όμιλο.\nΤο σενάριο λοιπόν το οποίο φοβούνται οι Ιταλοί έχοντας αρχίσει ήδη να πετάνε σπόντες, είναι στη περίπτωση που αυτοί κερδίσουν τη Σαχτάρ, ότι η Ρεάλ Μαδρίτης και η Γκλάντμπαχ θα στήσουν το δικό τους ματς ισοπαλία παίρνοντας αμφότερες την πρόκριση και αφήνοντας… μπουκάλα τους Ιταλούς. Σοβαρό λοιπόν το ενδεχόμενο να επιβεβαιωθεί ο φόβος των Ιταλών, με την ισοπαλία στην Ισπανία να πληρώνει αξιοπρεπώς.


Tag: Βαν Ρόσομ | ebasket.gr\nΚεντρική Tag Archives: Βαν Ρόσομ\nTag Archives: Βαν Ρόσομ\nH Βαλένθια εχθές (28/11) πανηγύρισε την τρίτη διαδοχική της νίκη στην Ευρωλίγκα κάμπτοντας την αντίσταση της Φενέρμπαχτσε στην Κωνσταντινούπολη. Κορυφαίος του αγώνα για τις “νυχτερίδες” ήταν ο Σαμ Βασν Ρόσομ, ο οποίος πραγματοποίησε ένα αληθινό show κόντρα στην ομάδα του Κοκόσκοφ. Συγκεκριμένα, ο Βαν Ρόσομ μέτρησε 20 πόντους και 5 ασίστ συγκεντρώνοντας 24 βαθμούς στο σύστημα αξιολόγησης, ενώ αυτός μαζί …\nKάτοικος Ισπανίας θα παραμείνει γι ακόμη μία χρονιά ο Σαμ Βαν Ρόσομ. Ο 34χρονος καλαθοσφαιριστής ανανέωσε τη συνεργασία του με τη Βαλένθια, στην οποία βρίσκεται από το 2013. Δείτε την σχετική ανάρτηση: 📝 ¡@SamyV09 se queda! Cas 👉 Sam Van Rossom prolonga su contrato con Valencia Basket una temporada máshttps://t.co/xIgeBYD4kn Val 👉 https://t.co/0rM6UuThhE Eng 👉 https://t.co/iGeZ6hxjXL#EActíVate 🤝 Colabora @caixapopular pic.twitter.com/vLD3cYP1wr — Valencia …\nΧάνει Βαν Ρόσομ η Βαλένθια!\nΗ Βαλένθια πήρε μία σπουδαία νίκη κόντρα στον Παναθηναϊκό, αλλά αποδείχθηκε πύρρειος. Οι “νυχτερίδες” στο ματς με τους “πράσινους” έχασαν τον Βαν Ρόσομ, ο οποίος τραυματίστηκε και θα χάσει τις επόμενες αγωνιστικές υποχρεώσεις της ισπανικής ομάδας. Ο Βέλγος τραυματίστηκε μόλις 1,43′ μετά το τζάμπολ και το πρόβλημα του φαίνεται θα τον αφήσει εκτός σε κάποια από τα επόμενα παιχνίδια της Βαλένθια. Οι εξετάσεις, στις …\nΧωρίς Βαν Ρόσομ κόντρα στον Παναθηναϊκό η Βαλένθια\nΜε μια απουσία ταξίδεψε στην Αθήνα για την αυριανή αναμέτρηση με τον Παναθηναϊκό η Βαλένθια καθώς ο Σαμ Βαν Ρόσομ έμεινε εκτός. Ο Βέλγος γκαρντ δεν έχει ξεπεράσει τον τραυματισμό του στο γόνατο και έμεινε και πάλι εκτός αποστολής. Αντίθετα, στην διάθεση του Πονσαρνάου είναι ο Μάικ Τόμπεϊ, με την αποστολή της Βαλένθια να αποτελείται από 13 παίκτες και την απόφαση για το …\nΗ τρομερή “σταυρωτή” του Σβεντ! “Ξάπλωσε” τον Βαν Ρόσομ (vid)\nΟ Αλεξέι Σβεντ χόρεψε τον Βαν Ρόσομ στην αναμέτρηση της Χίμκι με τη Βαλένθια στη Ρωσία, για την πρώτη αγωνιστική της Ευρωλίγκας. Ο Ρώσος γκαρντ “ξάπλωσε” στο παρκέ τον γκαρντ της ισπανικής ομάδας με μία τρομερή σταυρωτή ντρίμπλα και στη συνέχεια ευστόχησε σε σουτ τριών πόντων. Απολαύστε τον: Alexey Shved, Sam Van Rossom'un bileğini kırıp isabeti buluyor. pic.twitter.com/aDumWzXkiu — Owl …\nΕπέστρεψε στη Βαλένθια ο Βαν Ρόσομ (pic)\nΑν και στο τέλος της σεζόν ο Βαν Ρόσομ είχε αποχαιρετήσει τη Βαλένθια, τελικά επέστρεψε στις “νυχτερίδες” και θα αγωνιστική για πέμπτη σεζόν στην πρωταθλήτρια Ισπανίας. Ο Βέλγος αγωνίστηκε στο Ευρωμπάσκετ με την Εθνική του ομάδα και είχε πολύ καλή παρουσία. Συγκεκριμένα, είχε κατά μέσο όρο 10.4 πόντους, 4 ριμπάουντ και 2.6 ασίστ. Δείτε την ανάρτηση της Βαλένθιας: ¡VUELVE SAMY! 💪 CAS 👉 Sam Van …\nΕπιτυχημένη η επέμβαση του Βαν Ρόσομ (pic)\nΟ Σαμ Βαν Ρόσομ υπεβλήθη σε χειρουργική επέμβαση στο γόνατο του και σύμφωνα με την δημοσίευση του ίδιου στο Twitter όλα κύλισαν ομαλά. Ο άσος της Βαλένθια βρίσκεται εκτός δράσης, ενώ είναι άγνωστο το πότε θα επιστρέψει. Το μόνο σίγουρο είναι πως το πρώτο βήμα έγινε. Δείτε την δημοσίευση: “Η επέμβαση πήγε καλά! Περιμένω να φάω γιατί πεθαίνω της πείνας. …


E.Π.Σ.ΓΡΕΒΕΝΩΝ: Μαρτίου 2014\nΑναρτήθηκε από Ε.Π.Σ. ΓΡΕΒΕΝΩΝ στις 7:19 μ.μ. 0 σχόλια\nΑναρτήθηκε από Ε.Π.Σ. ΓΡΕΒΕΝΩΝ στις 9:11 π.μ. 0 σχόλια\nΑναρτήθηκε από Ε.Π.Σ. ΓΡΕΒΕΝΩΝ στις 7:00 μ.μ. 0 σχόλια


Κα Στυλιανή Ψ. ετών 74 | SANI\nΚα Στυλιανή Ψ. ετών 74\nΝα πορεύεσθε στη ζωή σας με Αλήθεια με τιμιότητα με ηθικότητα η οποία αργεί να φανεί αλλά δε χάνεστε παιδιά μου, μην χάνεστε όταν έχετε αυτές τις αρετές. Η ζωή είναι Δώρο Θεού. Πρέπει πάντα να χαίρεστε με τα μικρά. Θα΄ρθουν και τα Μεγάλα. Όταν δουλεύει κανείς με σύνεση, με Μέθοδο με λογική και με σεβασμό. Στη ζωή σας να μην αδικείτε ποτέ τον Αδύναμο.


'Κίτρινα γιλέκα': 'Παγώνει' ο φόρος στα καύσιμα μέχρι το 2022 - Κόσμος | News 24/7\nΤα "κίτρινα γιλέκα" σε διαδήλωση την Τρίτη AP\nΜε συνοπτικές διαδικασίες η γαλλική βουλή έδωσε το πράσινο φως για το πάγωμα του φόρου στα καύσιμα μέχρι το 2022, εξέλιξη που θεωρείται μεγάλη νίκη για τα "κίτρινα γιλέκα".\nnews247 18 Δεκεμβρίου 2018 19:31\nΗ πρώτη μεγάλη νίκη (και σε κοινοβουλευτικό πλέον επίπεδο) είναι γεγονός για τα "κίτρινα γιλέκα".Το γαλλικό κοινοβούλιο επικύρωσε την Τρίτη το πάγωμα του φόρου στα καύσιμα, μέχρι το 2022, ένα μέτρο που είχε ήδη ψηφιστεί από τη Γερουσία, στο πλαίσιο της έγκρισης του προϋπολογισμού για το 2019.\nΗ απόφαση για τη μη επιβολή του φόρου είχε ληφθεί με αφορμή τις κινητοποιήσεις των "κίτρινων γιλέκων". Η αναβολή στην εφαρμογή του φόρου, που είχε ψηφιστεί από τη Γερουσία στα τέλη Νοεμβρίου, είχε θεωρητικά μηδαμινές πιθανότητες να περάσει από το κοινοβούλιο. Όμως το κίνημα ανάγκασε την κυβέρνηση του προέδρου Εμανουέλ Μακρόν να κάνει στροφή 180 μοιρών.\nΑρχικά είχε ανακοινωθεί η αναβολή του μέτρου για έξι μήνες, όμως τελικά αποφασίστηκε το συνολικό πάγωμα, τουλάχιστον για την επόμενη χρονιά. Οι βουλευτές έδωσαν το πράσινο φως, ουσιαστικά χωρίς να συζητήσουν την πρόταση.\nΚίτρινα γιλέκα στους δρόμους AP\nΧάος στις μετακινήσεις - Έκαψαν διόδια\nΕν τω μεταξύ, οι διαδηλωτές των «κίτρινων γιλέκων» προκάλεσαν χάος στις μετακινήσεις την Τρίτη, αφού προχώρησαν σε καταλήψεις σε διόδια και πυρπόλησαν ορισμένα εξ αυτών.\nΗ μεγαλύτερη εταιρεία που διαχειρίζεται τα διόδια στη Γαλλία, η Vinci Autoroutes, ανέφερε πως κινητοποιήσεις πραγματοποιούνται σε περίπου 40 σημεία του δικτύου της και ότι αρκετοί κόμβοι αυτοκινητόδρομων έχουν υποστεί σοβαρές ζημιές, ιδίως στο νότιο τμήμα της Γαλλίας. Τα διόδια του Μπαντόλ, ανατολικά της Μασσαλίας, υπέστησαν ζημίες από τη φωτιά που έβαλαν οι διαδηλωτές τη νύχτα της Δευτέρας και ο αυτοκινητόδρομος Α50 έκλεισε, εξήγησε η Vinci.\n«Οι οδηγοί θα πρέπει να προσέχουν πάρα πολύ, καθώς προσεγγίζουν τις πύλες των διοδίων και τις ράμπες εισόδου και εξόδου των αυτοκινητοδρόμων λόγω της παρουσίας πολλών πεζών» τονίζεται σε μια ανακοίνωση που εξέδωσε η εταιρεία διαχείρισης των διοδίων. Επιπλέον, οι διαδηλωτές προκαλούν φθορές ή πυρπολούν εκατοντάδες ραντάρ καταγραφής της κυκλοφορίας στη Γαλλία.\nΓαλλία: Μετά τα "κίτρινα γιλέκα" στους δρόμους οι αστυνομικοί - Τι ζητούν


Home / Ψυχαγωγία / Χρήστος Σιμαρδάνης: «Το βρήκαν με ένα καρφί στο μάτι…»\nΤετάρτη, 4.1.2017, 14:22\n«Ξέρουν ποιος γείτονας είναι...»\nΟ Χρήστος Σιμαρδάνης βρέθηκε το πρωί της Τετάρτης στο Happy Day και ο Δημήτρης Παπανώτας «χτύπησε» ευαίσθητη χορδή όταν αναφέρθηκε στους σκύλους. Ο ηθοποιός ήθελε καιρό να πάρει ένα σκυλάκι και σύντομα θα πάρει στο σπίτι του ένα με μια ξεχωριστή ιστορία…\n«Χτύπησες ευαίσθητη χορδή γιατί βρήκα ένα σκυλάκι. Ήμουν στη Θεσσαλονίκη να διαβάσω παραμύθια σε ένα ίδρυμα όπως κάνω κάθε χρόνο. Λίγες μέρες πριν πάω Θεσσαλονίκη, ήμουν με την Τζόυς Ευείδη που είναι μεγάλη σκυλομάνα και γατομάνα, σπουδαίος άνθρωπος δηλαδή. Της έχω πει κατά καιρούς θέλω να πάρω ένα σκύλο, μου λέει εσύ δεν είσαι για σκύλους, θα σου αλλάξει τη ζωή, είσαι εγωιστής. Κι εγώ έλεγα «θέλω, θέλω». Κάποια στιγμή βλέπω στο Facebook ένα σκυλάκι με ένα μάτι κι αρχίζω να ρωτάω την κοπέλα που το είχε αναλάβει. Μου είπε ότι το βρήκαν με ένα καρφί στο μάτι. Ότι ξέρουν ποιος γείτονας είναι. Ο σκύλος είναι 2-3 ετών 20 κιλά. Αλλά μου λέει είμαστε Θεσσαλονίκη.\nΚαι λέω αυτό μάλλον είναι οιωνός γιατί θα ανέβουμε Θεσσαλονίκη. Και πάω και τον βλέπω, τον αγάπησα, τον πόνεσα. Τώρα συνέρχεται από τη στείρωση και την ερλιχίωση και θα ανέβω με αυτοκίνητο μεγάλο κόστος γιατί δεν θέλω να τον ταλαιπωρήσω στο αεροπλάνο» ανέφερε ο Χρήστος Σιμαρδάνης.


Με το πόδι κολλημένο στο γκάζι | SPORTS ROOM\nΑρχική Στοίχημα Με το πόδι κολλημένο στο γκάζι\nΜε το πόδι κολλημένο στο γκάζι\nΈνα παραπάνω γκολ της Παραγουάης μας στέρησε το απόλυτο στην πρώτη δυάδα από το Copa America, και ενώ η Χιλή επιβεβαίωσε πως με κάθε τρόπο μπορεί να σταματήσει την Αργεντινή.\nΕπιστροφή στο Euro, με τις τελευταίες επιλογές να έρχονται στην εφιαλτική ημέρα που έζησε τόσο ο Κρίστιαν Έρικσεν, αλλά και εμείς.\nΜε φόρα από την πρεμιέρα, η Ιταλία υποδέχεται την Ελβετία.\nΟι Ιταλοί πραγματοποίησαν μία εντυπωσιακή εμφάνιση και επικράτησαν με 3-0 της Τουρκίας, επιβεβαιώνοντας πως είναι μεταξύ των φαβορί για την κούπα.\nΟι Ελβετοί χαλάρωσαν μετά το προβάδισμα που πήραν, κλείστηκαν πίσω και εν τέλει κόλλησαν στην ισοπαλία με 1-1 κόντρα στην Ουαλία, που τους φέρνει πλέον να κυνηγάνε υπερβάσεις.\nΗ πρεμιέρα μας έδειξε πως η ομάδα του Μαντσίνι ξέρει τι θέλει στο γήπεδο και δεν χαλαρώνει, όσο και αν είναι το σκορ. Από την άλλη, αυτή του Πέτκοβιτς είναι σταθερή, αλλά της λείπει το κάτι παραπάνω για να σταθεί εμπόδιο.\nΟ άσος με το over 1.5 στο 2.07.\nΣτο άλλο παιχνίδι του ομίλου, Τουρκία και Ουαλία τίθενται αντιμέτωπες.\nΛίγο πολύ, αναφέραμε πάνω το τι έκαναν στην πρεμιέρα, όπου οι Τούρκοι απογοήτευσαν πλήρως, όχι τόσο για το σκορ, αλλά για την τραγική εμφάνιση. Από την άλλη, οι Ουαλοί μπορεί να μην έδειξαν κάτι τρομερό, αλλά είχαν το ψυχικό σθένος να αντιδράσουν.\nΗ ομάδα του Γκιουνές απογοήτευσε πολλούς που πήγε με αξιώσεις στο Euro, όμως νομίζω πως είναι ένα ιδανικό παιχνίδι, για να δείξει τις αρετές της και να επιβάλλει το ρυθμό της. Αυτή του Πέιτζ λίγο πολύ θα πάει και σε αυτό το ματς για να κλέψει βαθμό, με το σφιχτό και κλειστό παιχνίδι της.\nΟ άσος στο 2.47.\nΤουρκία – Ουαλία (19:00) 1 (2.47) Stoiximan\nΙταλία – Ελβετία (22:00) 1 & Over 1.5 (2.07) Stoiximan\nΠροηγούμενο άρθροΟλυμπιακός: Καλύπτει το buyout του Λάιτι και τον κάνει δικό του!\nΕπόμενο άρθροΣάσα: «Είμαι καλά και σύντομα θα είμαι πίσω»


Πώς το ξύσιμο φέρνει περισσότερη φαγούρα | SITE stories\nHome FOTO ΑΣΤΕΙΑ ΠΑΡΑΞΕΝΑ ΔΙΑΦΟΡΑ Πώς το ξύσιμο φέρνει περισσότερη φαγούρα\nPosted by: NEWS Posted date: 8:37 π.μ. / comment : 0\nΕδώ και δεκαετίες είναι γνωστό ότι οι επιφανειακές βλάβες του δέρματος που προκαλεί το ξύσιμο δημιουργούν ένα ελαφρό αίσθημα πόνου. Ο πόνος αυτός μπορεί να μετριάσει για λίγο τον κνησμό, καθώς αναγκάζει τα αισθητικά νεύρα να διαβιβάζουν στον εγκέφαλο σήματα πόνου αντί φαγούρας. Το πρόβλημα είναι πως όταν ο εγκέφαλος λάβει αυτά τα σήματα πόνου, αντιδρά παράγοντας το νευροδιαβιβαστή σεροτονίνη, προκειμένου να μετριάσει τον πόνο» αναφέρει ο Ζου Φενγκ Τσεν του Πανεπιστημίου της Ουάσινγκτον, επικεφαλής της μελέτης. Διαπιστώσαμε όμως ότι, καθώς η σεροτονίνη εξαπλώνεται από τον εγκέφαλο στο νωτιαίο μυελό, μπορεί να μεταπηδήσει από τους νευρώνες που αντιλαμβάνονται τον πόνο σε νευρικά κύτταρα που επηρεάζουν την ένταση του κνησμού».


Ζώδια και πλανήτες: Οι ευαίσθητες μοίρες από 18 έως 25 Ιανουαρίου - Astrology.gr\nΗΛΙΟΣ - 01° 06' 36" ΔΙΔΥΜΟΙ\nΣΕΛΗΝΗ - 23° 47' 53" ΥΔΡΟΧΟΟΣ\nΕΡΜΗΣ - 00° 29' 01" ΔΙΔΥΜΟΙ R\nΑΦΡΟΔΙΤΗ - 22° 31' 15" ΚΡΙΟΣ\nΑΡΗΣ - 27° 56' 25" ΙΧΘΥΕΣ\nΔΙΑΣ - 02° 05' 33" ΚΡΙΟΣ\nΚΙΝΗΣΕΙΣ ΠΛΑΝΗΤΩΝ 18 Ιαν 2015\nΖώδια και πλανήτες: Οι ευαίσθητες μοίρες από 18 έως 25 Ιανουαρίου\nΣε ποιες θέσεις θα βρίσκονται οι πλανήτες αυτήν την εβδομάδα και ποιους επηρεάζουν άμεσα και η Νέα Σελήνη Ιανουαρίου\nΤροπική: 22 και 05΄ έως 22 και 05΄ του Κριού.\nΑστρική: 28 και 00΄ έως 28 και 01΄ των Ιχθύων.\nΤροπικός: 13 και 46΄ έως 14 και 00΄ του Αιγόκερω.\nΑστρικός: 19 και 42΄ έως 19 και 56΄ του Τοξότη.\nΤροπικός: 5 και 52΄ έως 6 και 06΄ των Ιχθύων.\nΑστρικός: 11 και 48΄ έως 12 και 02΄ του Υδροχόου.\nΤροπικός: 12 και 53΄ έως 13 και 04΄ του Κριού.\nΑστρικός: 18 και 49΄ έως 19 και 00΄ των Ιχθύων.\nΤροπικός: 14 και 29΄ έως 14 και 49΄ των Ιχθύων.\nΑστρικός: 20 και 25΄ έως 20 και 45΄ του Υδροχόου.\nΣε αφορά άμεσα αν έχεις γεννηθεί: 8/2\nΤροπικός: 2 και 28΄ έως 3 και 02΄ του Τοξότη.\nΑστρικός: 8 και 24΄ έως 8 και 58΄ του Σκορπιού.\nΤροπικός: 20 και 05΄ έως 19 και 14΄ του Λέοντα, ανάδρομος.\nΣε αφορά άμεσα αν έχεις γεννηθεί: 11/8\nΑστρικός: 26 και 01΄ έως 25 και 10΄ του Καρκίνου.\nΣε αφορά άμεσα αν έχεις γεννηθεί: 18/7\nΤροπική: 3 και 55΄ έως 6 και 40΄ του Αιγόκερω.\nΣε αφορά άμεσα αν έχεις γεννηθεί: 26- 29/12\nΑστρική: 9 και 51΄ έως 12 και 36΄ του Τοξότη.\nΣε αφορά άμεσα αν έχεις γεννηθεί: 2- 5/12\nΤροπικός: 4 και 41΄ έως 10 και 09΄ των Ιχθύων.\nΣε αφορά άμεσα αν έχεις γεννηθεί: 24/2 – 1/3\nΑστρικός: 10 και 36΄ έως 16 και 05΄ του Υδροχόου.\nΣε αφορά άμεσα αν έχεις γεννηθεί: 30/1 - 5/2\nΤροπική: 18 και 30΄ έως 27 και 14΄ του Υδροχόου.\nΣε αφορά άμεσα αν έχεις γεννηθεί: 7 - 15/2\nΑστρική: 24 και 26΄ του Αιγόκερω, έως 3 και 10΄ του Υδροχόου. Είσοδος στον Υδροχόο, στις 22/1 και ώρα 22:48:26΄΄\nΣε αφορά άμεσα αν έχεις γεννηθεί: 14 - 23/1\nΤροπικός: 16 και 08΄ έως 15 και 44΄ του Υδροχόου, ανάδρομος. Από τις 20/1 βρίσκεται σε στάση, ξεκινώντας σταδιακά την ανάδρομη πορεία του.\nΑστρικός: 22 και 04΄ έως 21 και 40΄ του Αιγόκερω.\nΣε αφορά άμεσα αν έχεις γεννηθεί: 12/1\nΤροπικός: 27 και 58΄ του Αιγόκερω, έως 5 και 06΄ του Υδροχόου. Είσοδος στον Υδροχόο, στις 20/1 και ώρα 11:43:13΄΄.\nΣε αφορά άμεσα αν έχεις γεννηθεί: 18 – 25/1\nΑστρικός: 3 και 54΄ έως 11 και 01΄ του Αιγόκερω.\nΣε αφορά άμεσα αν έχεις γεννηθεί: 26/12 – 2/1\nΤροπικός: 13 και 18΄ έως 12 και 26΄ του Ζυγού.\nΣε αφορά άμεσα αν έχεις γεννηθεί: 6/10\nΑστρικός: 19 και 14΄ έως 18 και 22΄ της Παρθένου.\nΣε αφορά άμεσα αν έχεις γεννηθεί: 11/9\nΤην Τρίτη 20/1 και ώρα 15:13:39 ακριβώς, έχουμε την Νέα Σελήνη του μήνα, η οποία γίνεται στις 0 και 08΄ του Υδροχόου, για τον τροπικό ζωδιακό και στις 6 και 04΄ του Αιγόκερω για τον αστρικό ζωδιακό (σύστημα Lahiri).\nΕννοείται πως οι συγκεκριμένες μοίρες ανήκουν στην κατηγορία των... υπερευαίσθητων, μαζί όμως με τις απέναντι τους (0 και 08΄ Λέοντα, 6 και 04΄ Καρκίνου) κι εκείνες που προσδιορίζονται από τον Ωροσκόπο, το Μεσουράνημα και τα αντιδιαμετρικά τους σημεία (η Δύση και το Ναδίρ) του ωροσκοπίου της Νέας Σελήνης.\nΤροπικός Ωροσκόπος: 1 και 22΄ Καρκίνου.\nΔύση (DSC): 1 και 22΄ Αιγόκερω.\nΑστρικός Ωροσκόπος: 7 και 18΄ Διδύμων.\nΔύση (DSC): 7 και 18΄ Τοξότη.\nΤροπικό Μεσουράνημα: 10 και 12΄ Ιχθύων.\nΝαδίρ (IC): 10 και 12΄ Παρθένου.\nΑστρικό Μεσουράνημα: 16 και 08΄ Υδροχόου.\nΝαδίρ (IC): 16 και 08΄ Λέοντα.\nΝέα Σελήνη Ιανουαρίου 2015


Το “Spriggan” είναι ίσως το νέο anime που θα ξεκινήσετε – Δείτε το επικό trailer - Unboxholics.com\nΤα έξι επεισόδια έρχονται σύντομα στο Netflix\n27 Μαΐου 2022 14:20\nΤο Netflix έδωσε στα φώτα της δημοσιότητας το επίσημο trailer από το ολοκαίνουργιο anime της πλατφόρμας του, “Spriggan”. Το θρυλικό κόμικ που έγινε τεράστιο “hit” τη δεκαετία του ’90, έρχεται στη μικρή οθόνη με ένα 2D και 3D animation σε μία αυθεντική σειρά, γεμάτη περιπέτεια, έντονες σκηνές δράσης και αγάπη για τους αρχαίους πολιτισμούς.\nΗ σειρά θα αποτελείται από έξι επεισόδια, τα οποία θα γίνουν απευθείας διαθέσιμα στο Netflix μέσα στον Ιούνιο και σάς προετοιμάζουν για μία επική περιπέτεια με δράση και ό,τι άλλο φαντάζεστε.\nΈνας μεγάλος πολιτισμός υπήρχε κάποτε σε αυτή τη Γη. Διαθέτοντας γνώση και επιστημονική ικανότητα που υπερβαίνει κατά πολύ αυτή του σύγχρονου ανθρώπου, τα relics αυτού του αρχαίου πολιτισμού παραμένουν κρυμμένα σε αυτόν τον κόσμο ακόμη και τώρα. Καθώς τα δίκτυα επικοινωνίας υψηλής ταχύτητας καλύπτουν την υδρόγειο και τα μάτια των δορυφόρων μπορούν να αποκαλύψουν όλα τα μυστικά, οι στρατοί των μεγάλων εθνών συγκρούονται καθώς προσπαθούν να αποκαλύψουν και να ερευνήσουν αυτά τα τεχνουργήματα, τα οποία διαθέτουν μια ανεξιχνίαστη «δύναμη».\nΈνα μέλος αυτού του αρχαίου πολιτισμού χάραξε ένα μήνυμα σε ένα πιάτο: «Προστατέψτε τα λείψανά μας από τους κακούς». Λαμβάνοντας υπόψη αυτό το μήνυμα, ένας οργανισμός στοχεύει να σφραγίσει οριστικά αυτόν τον αρχαίο πολιτισμό. Οι επίλεκτοι μυστικοί πράκτορες αυτής της οργάνωσης είναι γνωστοί ως… Spriggans.\nΌλα τα επεισόδια του Spriggan θα γίνουν διαθέσιμα στο Netflix στις 18 Ιουνίου. Δείτε το επίσημο trailer μέσα από τον player που ακολουθεί.


Αξεσουάρ Τεχνολογίας | Προσφορές | Online - FASHIONROOM.GR\nΑνακαλύψτε Μοναδικά Γυναικεία Αξεσουάρ Τεχνολογίας Για Κάθε Γούστο\nΤο FashionRoom δεν φροντίζει μόνο για το δικό σου στυλ αλλά και του smartphone σου! Βρες θήκες για iPad, selfie κοντάρια, καλώδια και άλλα αξεσουάρ τεχνολογίας για κινητό στο αγαπημένο σου online προορισμό για τα τελευταία trends.\nSILICONE AIRPODS CASE (3 DESIGNS)\nPINK LEOPARD iPAD MINI CASE\nΤα πιο in αξεσουάρ τεχνολογίας\nΈνα από τα πιο σημαντικά κομμάτια σε μία γυναικεία γκαρνταρόμπα είναι τα αξεσουάρ. Τα κοσμήματα και οι τσάντες γεμίζουν μια γυναίκα αυτοπεποίθηση καθώς ολοκληρώνουν το σύνολό της και τονίζουν τα δυνατά της σημεία με μικρές αλλά θαυματουργές πινελιές! Γιατί να μην ισχύει το ίδιο και για το κινητό της;\nΑνανέωσε το στυλ σου εξοπλίζοντας το κινητό, το iPad ή το laptop σου με τα πιο in fashion και εκσυγχρονισμένα αξεσουάρ τεχνολογίας! Cute χρώματα και funky θήκες σε περιμένουν να τα ανακαλύψεις και να τα κάνεις δικά σου!\nΟι selfies της χρονιάς!\nΗ μόδα του selfie stick ως το απόλυτο fashion gadget ξεκίνησε σχετικά πρόσφατα, ωστόσο εξαπλώθηκε σε όλο τον πλανήτη πολύ γρήγορα λόγω της χρησιμότητάς του! Όπως και κάθε παρόμοια ιδέα, τα selfie sticks ξεκίνησαν από την Ιαπωνία και την Κορέα και μέσω των πολυταξιδεμένων Γιαπωνέζων και Κορεατών υιοθετήθηκε και από τον υπόλοιπο κόσμο. Εμείς οι γυναίκες το λατρέψαμε, καθώς έβαλε τέλος στην ατελείωτη προσπάθεια να βγάλουμε τις πιο ευπαρουσίαστες selfie με εκείνο το χέρι να κλέβει την παράσταση κάθε φορά!\nΓια να καταλάβεις το μεγαλείο της υπόθεσης, φαντάσου πως το hashtag #selfiestick μετρά πάνω από 770 χιλιάδες φωτογραφίες στο Instagram. Πώς να μην είναι λοιπόν ένα από τα αξεσουάρ που πρέπει επειγόντως να αποκτήσεις στη συλλογή σου; Επίλεξε και εσύ μέσα από το E-shop του FashionRoom το δικό σου μοδάτο gadget και ανέδειξε το αγαπημένο σου outfit από την καλύτερη γωνία λήψης!\nProtect in any… case!\nΗ τεχνολογία εξελίσσεται ολοένα και περισσότερο και μαζί της κι εμείς. Στις μέρες μας δεν υπάρχει σχεδόν κανένας άνθρωπος χωρίς smartphone! Το κινητό σου έχει γίνει πλέον το πολυτιμότερο εργαλείο σου, καθώς πέρα από τις κλήσεις, εκεί αποθηκεύεις πολλές πληροφορίες, μοιράζεσαι τα νέα σου με τους φίλους σου και βγάζεις τις πιο aesthetic φωτογραφίες. Για όλους τους παραπάνω λόγους θες να το προστατεύεις σε κάθε περίπτωση! Αν έχεις iPhone, τότε πρέπει σίγουρα να δεις τη συλλογή μας από θήκες iPhone!\nΗ συλλογή του FashionRoom δεν μένει μόνο στα smartphones! Εδώ μπορείς να βρεις τις πιο όμορφες και παιχνιδιάρικες θήκες για τα ακουστικά σου, το λάπτοπ ή το τάμπλετ σου! Εσύ ακόμα να διαλέξεις;\nΣτο FashionRoom μπορείς να βρεις τα τελευταία fashion trends σε θήκες για iPad, selfie κοντάρια, καλώδια καθώς και άλλα αξεσουάρ τεχνολογίας για να έχεις το πιο εξοπλισμένο κινητό με το πιο trendy styling!


Ηράκλειο: Δίνουν λύση στις εξετάσεις οδήγησης και προειδοποιούν για πειθαρχικές κυρώσεις | ekriti\nΠαρασκευή 18 ΙΑΝ 2019 08:37\nΗράκλειο: Δίνουν λύση στις εξετάσεις οδήγησης και προειδοποιούν για πειθαρχικές κυρώσεις\n«Αστραψε και βρόντηξε» ο αντιπεριφερειάρχης Ευρυπίδης Κουκιαδάκης, στη διάρκεια της συνάντησης που είχε με τους δασκάλους οδήγησης του Ηρακλείου, που, όπως έγραψε πρώτο το ekriti.gr έσπευσαν το πρωί στην Περιφέρεια Κρήτης για να διαμαρτυρηθούν για το νέο «πάγωμα» των εξετάσεων για δίπλωμα.\nΟπως τονισε ο κ. Κουκιαδάκης οι εξετάσεις θα ξεκινήσουν και θα γίνονται εντός του ωραρίου των εργαζομένων του Μηχανολογικού, οι οποίοι ως σημερα, εξέταζαν υποψήφιους οδηγούς, πέρα από το ωράριο τους, με την καταβολή ενος έξτρα επιδόματος.\nΣυμφωνα με τον αρμόδιο αντιπεριφερειάρχη όμως, το νέο πλαίσιο της διαδικασίας, θα προβλέπει την πραγματοποίηση των εξετάσεων εντός του ωραρίου των υπαλλήλων και μάλιστα διεμήνυσε πως όποιος συνεχίσει να διαμαρτύρεται και να απέχει, θα έχει κυρώσεις και θα οδηγηθεί στο Πειθαρχικό!\nΜε βαση πληροφορίες, ο αντιπεριφερειάρχης, αφουγκραζόμενος τις ανάγκες των δασκάλων οδήγησης, αλλά και των πολιτών, πήρε την υπόθεση στα χέρια του. Η «σταγόνα που ξεχείλισε το ποτήρι», με βάση τις ίδιες πληροφορίες ήταν η στάση κάποιων εργαζομένων του Μηχανολογικού, που υποκίνησαν τους συναδέλφους τους να μην κατέβουν στις εξετάσεις και να απέχουν.\nΑυτό που αναμένεται πλέον, μετά τη λήψη της απόφασης, είναι αυτή να δημοσιοποιηθεί στη ΔΙΑΥΓΕΙΑ και αν αυτό γίνει άμεσα, ίσως και αύριο θα κοινοποιηθεί στο Μηχανολογικό. Δηλαδή θεωρητικά υπαρχουν πιθανότητα να γίνουν ακόμη και αύριο εξετάσεις!\nΠρόκειται για μια απόφαση «ανάσα» για τους επαγγελματίες, καθώς όπως σημειώνει ο πρόεδρος του Σωματείου Δασκάλων Οδήγησης Ηρακλείου Αλέξανδρος Μεϊμαράκης, η υπομονή τους έχει εξαντληθεί και οι ίδιοι είναι στα πρoθυρα τους από κάθε άποψη!\nΣημειώνεται ότι αυτή τη στιγμή η κατάσταση ως προς την αναμονή για να φτάσει κάποιος να δώσει εξετάσεις για δίπλωμα, είναι τραγική. Υπαρχουν πάνω από 1000 υποψήφιοι που περιμένουν να δώσουν εξετάσεις, ανάμεσα στους οποίους είναι και άνθρωποι που θέλουν να βγάλουν επαγγελματικό δίπλωμα για να πιάσουν δουλειά!\n«Η αναμονή είναι πολύ μεγάλη. Όμως ακόμη και με το ρυθμό που γίνονταν οι εξετάσεις πριν την αποχή, πάλι υπηρχε πρόβλημα. Και αυτό γιατί την εβδομάδα εξετάζονταν το πολύ 125 άτομα, ενώ θα έπρεπε να εξετάζονται 180 με 200 άτομα», καταλήγει ο κ. Μεϊμαράκης.


ROMIANEWS: Απασχόληση νέων με μηνιαίο μισθό 600 ευρώ.\nΗ ρύθμιση αφορά εργαζόμενους από 18 έως 25 ετών με στόχο την απόκτηση εργασιακής εμπειρίας. Η διάρκεια της σύμβασης δεν μπορεί να είναι μεγαλύτερη των 24 μηνών.\nΤους ορους για την απασχόληση νέων έως και 25 ετών προβλέπει εγκύκλιος του υπουργείου Εργασίας.\nΤη δυνατότητα να απασχολούν νέους έως 25 ετών με το 80% του κατώτερου μισθού της εθνικής συλλογικής σύμβασης -δηλαδή με 600 ευρώ- έχουν οι επιχειρήσεις. Η σχετική ρύθμιση προβλέπεται στον ν. 3986/2011 και χθες υπήρξε εγκύκλιος του υπουργού Εργασίας Γιώργου Κουτρουμάνη.\nΣτην εγκύκλιο προβλέπεται πως η ρύθμιση αφορά νέους από 18 έως 25 ετών, με στόχο την απόκτηση εργασιακής εμπειρίας. Τα κυριότερα σημεία της ρύθμισης είναι τα εξής:\nΗ διάρκεια της σύμβασης δεν μπορεί να είναι μεγαλύτερη των 24 μηνών (στον ίδιο ή σε άλλο εργοδότη). Για τη συμπλήρωση των 24 μηνών «λαμβάνεται υπόψη και η προϋπηρεσία που έχει διανυθεί πριν από τη δημοσίευση του νόμου, εφόσον συνεπάγεται ότι αυτή ήταν προϋπηρεσία για απόκτηση επαγγελματικής εμπειρίας ή ότι τα συμβαλλόμενα μέρη έτσι το ήθελαν».\nΔεν υπάγονται στην περίοδο εφαρμογής της διάταξης οι νέοι από 18 έως 25 ετών που αλλάζουν ειδικότητα όντας στην ίδια επιχείρηση, δηλαδή απαγορεύεται η μετατροπή των συμβάσεών τους ως προς την ειδικότητα.\nΟι επιχειρήσεις είναι υποχρεωμένες να διατηρούν σταθερό αριθμό προσωπικού κατά τους τελευταίους τρεις μήνες πριν από τη σύναψη της σύμβασης και κατά τη διάρκειά της (επιχειρήσεις συνεχούς ή εποχικής λειτουργίας). Επίσης δεν μπορούν να προβούν σε μείωση του προσωπικού που απασχολούν κατά τη διάρκεια ισχύος των συμβάσεων.\nΔιευκρινίζεται πως στο προσωπικό το οποίο υποχρεούται η επιχείρηση να διατηρήσει σταθερό δεν περιλαμβάνονται: οι εργαζόμενοι που έχουν αποχωρήσει οικειοθελώς, οι εργαζόμενοι με σύμβαση ορισμένου χρόνου ή έργου που έχουν λήξει οι συμβάσεις τους, οι συμβάσεις οι οποίες καταγγέλθηκαν εξ αιτίας κατάργησης υφιστάμενης θέσης εργασίας ή κύριου και αποκλειστικού αντικειμένου εργασίας, οι συμβάσεις γενικά που λύονται με υπαιτιότητα του εργαζόμενου καθώς και οι συμβάσεις που λύονται μονομερώς ή με κοινή συναίνεση λόγω συνταξιοδότησης.\nΑν ο εργοδότης έχει προβεί σε μείωση προσωπικού το «επίμαχο» διάστημα, για να τύχουν εφαρμογής οι διατάξεις του άρθρου 43 πρέπει να αποκαταστήσει τις θέσεις εργασίας.\nΟι όροι για την υπαγωγή.\nΟι προϋποθέσεις που πρέπει να πληρούν οι επιχειρήσεις για την υπαγωγή στη ρύθμιση αποσαφηνίζονται στην εγκύκλιο του υπουργού Εργασίας Γιώργου Κουτρουμάνη. Μεταξύ άλλων προβλέπεται:\nΗ σύμβαση απόκτησης επαγγελματικής εμπειρίας καταρτίζεται εγγράφως και υποβάλλεται το αργότερο εντός της επόμενης της σύναψής της στον ΟΑΕΔ και στο Σώμα Επιθεώρησης Εργασίας.\nΣτη σύμβαση αναφέρεται ρητά ότι πρόκειται για εργασία απόκτησης επαγγελματικής εμπειρίας βάσει του άρθρου 43 του Ν. 3986/2011.\nΟι συμβάσεις του άρθρου 43 είναι συμβάσεις ορισμένου χρόνου και οι νέοι μπορούν να απασχολούνται πλήρως ή μερικώς.\nΓια την κατάρτιση συμβάσεων απόκτησης επαγγελματικής εμπειρίας δεν απαιτείται προηγούμενη συμφωνία του εργοδότη με τη συνδικαλιστική οργάνωση της επιχείρησης.


Η χρονια κλείνει με τη μεγαλύτερη συγκομιδή κυπέλλων στο 4ο Ε2!\nΤρίτη, 08 Αυγούστου 2017 16:22\nΤο «ΗΡΑΚΛΕΙΟ» Ο.Α.Α έκλεισε με τον καλύτερο δυνατό τρόπο την αγωνιστική σαιζόν 2016-2017, αποσπώντας συνολικά 11 μετάλλια σε 8 κατηγορίες μονών και διπλών στο 4ο Εθνικό Πρωτάθλημα Ε2 που έγινε στα Χανιά από 27- 31 Ιουλίου.\nΣτο τουρνουά συμμετείχαν οι:\nΚατηγορία 12 ετών: Γιάννης Βελεντάκης, Αντώνης Ζερβάκης, Αλέξανδρος Καλατζής, Σπύρος Καρακώστας, Δημήτρης Μπουνάκης, Γιάννης Νικολιδάκης, Εβελίνα Δερμιτζάκη, Αλεξάνδρα Ζαχαράκη, Εβελίνα Λαμπράκη, Αθηνά Μπόγρη, Ευαγγελία Νικολαϊδη, Χρυσή Νταμπακάκη.\nΚατηγορία 14 ετών: Δημήτρης Δελάκης, Αναστάσης Μανδαλενάκης, Βαγγέλης Μπόγρης, Μάριαν Γαρεφαλάκη, Ελένη Κωστάκη,\nΚατηγορία 16 ετών: Βασίλης Βολτυράκης, Βαλάντης Ταμιωλάκης, Χαρά Βελιβασάκη, Κατερίνα Ζαφειροπούλου,\n1η θέση κατέκτησε ο Βαγγέλης Μπόγρης στην κατηγορία αγόρια 14 ετών,\n1η θέση η Ελένη Κωστάκη στην κατηγορία κορίτσια 14 ετών,\n2η θέση ο Βασίλης Βολτυράκης στην κατηγορία αγόρια 16 ετών,\n3η θέση Δημήτρης Δελάκης στην κατηγορία αγόρια 14 ετών\n3η θέση Χρυσή Νταμπακάκη στην κατηγορία κορίτσια 12 ετών\n3η θέση Κατερίνα Ζαφειροπούλου στην κατηγορία κορίτσια 16 ετών\n3η θέση Βαλάντης Ταμιωλάκης στην κατηγορία αγόρια 16 ετών\n2η θέση Νταμπακάκη/ Ρήγα στα κορίτσια 12 ετών\n2η θέση Κωστάκη/ Ζαφειροπούλου στα κορίτσια 16 ετών\n2η θέση Κώτσιου/ Θεοχάρη στα κορίτσια 16 ετών\n2η θέση Μπόγρης/ Πανταζόγλου στα αγόρια 14 ετών\nΟ Μπόγρης Βαγγέλης στους 16 επικράτησε του Χαλακατεβάκη του Ο.Α. Χανιών 60 60. Στην συνέχεια κέρδισε το Φωτεινόπουλο του Α.Ο.Α. Ηλιούπολης με 62 64. Στα ημιτελικά έπαιξε με τον συμπαίκτη και συναθλητή του Δελάκη, όπου έχασε το πρώτο σετ με 67, αλλά επικράτησε στα δυο επόμενα με 62 61 και έφτασε στον τελικό. Στον τελικό επικράτησε του Κωνσταντέλου του Α.Σ. Ακρόπολις με 64 62 και κατέκτησε την πρώτη θέση.\nΗ Κωστάκη Ελένη στην 16αδα κέρδισε άνετα την Βαϊδάκη του Ο.Α. Χανιών με 60 60. Στην οκτάδα με την Μαστραντωνάκη του Ο.Α. Σούδας επικράτησε 60 60. Στα ημιτελικά συνάντησε τη Πιτσινή του Ο.Α. Χαλκίδας και την κέρδισε 64 63. Στον τελικό με τη Ζέρβα του Μαραθώνα κέρδισε με σχετική ευκολία 63 62 και πήρε την πρώτη θέση.\nΟ Βολτυράκης Βασίλης αγωνίστηκε στην μεγαλύτερη κατηγορία στα αγόρια 16 ετών και κατέκτησε τη δεύτερη θέση. Στον πρώτο γύρο κέρδισε τον Κονταράκη του Ο.Α. Χανιών με 76(5) 61. Στην οκτάδα και ενώ έχασε το πρώτο σετ επικράτησε του πολύ δυνατού Παπακωστόπουλου του Α.Ο.Α. Ηλιούπολης με 36 63 64. Στον ημιτελικό συναντήθηκε με τον συμπαίκτη του Ταμιωλάκη τον όποιο κέρδισε με 61 64. Στον τελικό δεν κατάφερε τα κατάφερε κόντρα στον Ζερβουδάκη του Ο.Α. Σούδας χάνοντας με 61 64.\nΟ Δελάκης Δημήτρης στα αγόρια 14 στον πρώτο γύρο κέρδισε τον Πετράκη του Ο.Α. Χανιών με 62 62. Στην 16αδα κέρδισε τον Μαυρομάτη του Μ. Αλέξανδρου με 64 63 και έφτασε στα ημιτελικά και στην κατάκτηση της τρίτης θέσης, αφού έχασε από τον Μπόγρη με 67(2) 62 61.\nΗ Νταμπακάκη Χρυσή στα κορίτσια 12 ξεκίνησε δυνατά και στον πρώτο γύρο κέρδισε την Παπακωνσταντίνου του Ο.Α. Καλαμάτας με 62 60. Στην συνέχεια κέρδισε με μεγάλη άνεση τη Δαβράδου του Αγ. Νικολάου με 60 60. Στην οκτάδα επικράτησε της Καραπανταζή του Ο.Α. Χανιών με 61 61. Στα ημιτελικά έχασε από την Μαρινάκη με 61 64 κατακτώντας τελικά την τρίτη θέση.\nΗ Ζαφειροπούλου Κατερίνα ενώ ηλικιακά ανήκει στα 14αρια, αγωνίστηκε στην κατηγορία των 16 ετών και κατάλαβε την τρίτη θέση, χάνοντας δύσκολα στο ημιτελικό από την Τσιβελέκη του Περιστερίου 76(5) 75. Η Ζαφειροπούλου κέρδισε στην 16αδα την Κουλούμπου του Ο.Α. Καλαμάτας με 63 61 και στη συνέχεια την Μιουμπή του Ο.Α. Χανιών με 64 61.\nΣτα αγόρια 16 ο Ταμιωλάκης Βαλάντης κατέκτησε και αυτός την τρίτη θέση χάνοντας στα ημιτελικά από τον Βολτυράκη. Νωρίτερα κέρδισε τον Ματσαμάκη του Ο.Α. Χανιών με 64 64 και στην οκτάδα τον Σταμούλο Φ. του Α.Ο.Α Ηλιούπολης 75 61.\nΣτα κορίτσια 16 η Κώτσιου Μαριάσπα έφτασε ως τον γύρο των 8 όπου και αποκλείστηκε από την Τζιβελέκη με 64 63. Επίσης η Βελιβασάκη Χαρά κληρώθηκε με το Νο1 του ταμπλό τη Ζαχαράκη του Περιστερίου και έχασε 61 63.\nΣτα αγόρια 14 ο Μανδαλενάκης Αναστάσης έχασε στον πρώτο γύρο από τον Ματσαμάκη του Ο.Α. Χανιών με 64 64.\nΣτα κορίτσια 14 η Γαρεφαλάκη Μάριαν έχασε στον πρώτο γύρο από τη Σκουβάκη του Ο.Α. Χανιών με 64 60.\nΣτα κορίτσια 12 η Δερμιτζάκη Εβελίνα κέρδισε στον πρώτο γύρο την Μπόγρη με 63 75(5) και μπήκε στις 16 όπου έχασε από τη Ρήγα του Φθιωτικού με 61 62. Η Λαμπράκη Εβελίνα στον πρώτο γύρο κέρδισε την Κουκαδάκη του Ο.Α. Σούδας με 60 61, αλλά στη συνέχεια έχασε από την έμπειρη Καραπανταζή με 61 62. Η Ζαχαράκη Αλεξάνδρα, έχασε στον πρώτο γύρο από την Παγώνα του Χαϊδαρίου με 62 61. Η Νικολαϊδη Ευαγγελία έχασε στον πρώτο γύρο από την Καραπανταζή με 61 60.\nΣτα αγόρια 12 ο Καρακώστας Σπύρος ήταν ο μόνος που προχώρησε ως τους 16 αφού στον πρώτο γύρο κέρδισε τον Καϋμενάκη του Ο.Α. Χανιών με 62 60, στη συνέχεια όμως έχασε από το Νο1, Ζαρειφόπουλο του Μαραθώνα με 60 61. Ο Νικολιδάκης Γιάννης, κέρδισε στα προκριματικά τον Παπαδάκη των Γουρνών 61 60 και μπήκε στο ταμπλό, όπου στον πρώτο γύρο με τον Ξιάρχο του Αγ. Νικολάου, εγκατέλειψε λόγω αδιαθεσίας αν και νικούσε 60 και 32. Ο Ζερβάκης Αντώνης, ο πιο μικρός της κατηγορίας, μόλις 10 ετών κέρδισε στα προκριματικά τον Μαυράκη της Ακαδημίας Χανιών με 61 62 και μπήκε στο ταμπλό, όπου έχασε από τον Αλαμανιωτή από τη Θεσσαλονίκη με 61 60. Ο Καλατζής δεν τα κατάφερε και ηττήθηκε στον πρώτο γύρο από τον Ζερβό του Ο.Α. Χανιών με 61 61. Ο Μπουνάκης Δημήτρης έχασε και αυτός στον πρώτο γύρο από τον Μαρακη του Ο.Α. Χανιών με 63 46 76(2), παρόλο που προσπάθησε αρκετά παίρνοντας το δεύτερο σετ και επικρατώντας σε αρκετά σημεία στο τρίτο. Τέλος ο Βελεντάκης Γιάννης έχασε από τον Νίνο του Ο.Α. Ρεθύμνου με 62 60.\nΤα παιδιά αγωνίστηκαν και στα διπλά των κατηγοριών του και κατέκτησαν και εκεί σημαντικές θέσεις. Ειδικότερα:\nΗ Νταμπακάκη με συμπαίκτρια την Ρήγα κατέκτησαν την 2η θέση στα κορίτσια 12 αν και θα μπορούσαν να πάρουν και την 1η θέση καθώς προηγήθηκαν στον τελικό 75 54 και 40/30. Την 2η θέση κατέλαβε και η Κωστάκη Ελένη με συμπαίκτρια την Μαρκάκη από τον ΑΑ Χανίων χάνοντας στον τελικό από τις Ζέρβα και Πιτσινή με 64 62. Στα κορίτσια 16 οι Ζαφειροπούλου Κατερίνα και Βελιβασάκη Χαρά κατέλαβαν την 3η θέση. Την 3η θέση κατέκτησε στα αγόρια 14 και ο Μπόγρης Βαγγέλης με συμπαίκτη τον Πανταζόγλου από τον Α.Α. Χανίων φτάνοντας μάλιστα μία ανάσα από τον τελικό. Τα μετάλλια ολοκληρώθηκαν με την 3η θέση της Κώτσιου Μαριάσπας με συμπαίκτρια την Θεοχάρη από την Γλυφάδα. Στα αγόρια κάτω των 12 ετών ως τους 8 έφτασαν οι Μπουνάκης Δημήτρης και Καρακώστας Σπύρος ενώ στον 1ο γύρο αποκλείστηκαν οι Βελαντάκης Γιάννης και Ζερβάκης Αντώνης. Τέλος στα κορίτσια 12 ως τους 8 έφτασαν οι Δερμιτζάκη Εβελίνα με την Δεληφιάννη από Ρόδο και η Λαμπράκη Εβελίνα με την Ζαχαράκη Αλεξάνδρα ενώ στον 1ο γύρο αποκλείστηκε η Νικολαϊδη Ευαγγελία με συμπαίκτρια την Ζαχαράκη από τις Γούρνες.\nΣυνοδοί των παιδιών οι προπονητές του "ΗΡΑΚΛΕΙΟ" ΟΑΑ κ. Δολιανίτης Μανώλης και Τζιγκουνάκης Κώστας. Συγχαρητήρια σε όλα τα παιδιά που έκλεισαν την σεζόν με τον καλύτερο δυνατό τρόπο.\nΠερισσότερα σε αυτή την κατηγορία: « Ανανεώσεις και επιστροφές στο ΗΡΑΚΛΕΙΟ Εναρξη προπονήσεων ΜΠΑΣΚΕΤ για τη νεα αγωνιστική χρονιά!\t»


Μπόλονι: «Κάναμε πολλά λάθη» - Onsports.gr\nΓιώργος Κυριακόπουλος\t02 Οκτωβρίου 2011, 22:49\nΜπόλονι: «Κάναμε πολλά λάθη»\nΣτην κούραση και τα πολλά λάθη στο τεχνικό κομμάτι στάθηκε ο Λάζλο Μπόλινι στην συνέντευξη Τύπου, μετά το ντέρμπι με τον Ολυμπιακό.\n«Ήταν ένα ντέρμπι. Νομίζω ότι δεν κάναμε ένα μεγάλο παιχνίδι. Πολλά τεχνικά λάθη και από τις δύο πλευρές. Ίσως οι παίκτες να ήταν κουρασμένοι με τα τρία παιχνίδια και τα ταξίδια. Για εμάς ήταν υπερφορτωμένο το πρόγραμμα και θεωρώ ότι σε αυτή την στιγμή, μια μέρα παραπάνω είναι σημαντική για την αποθεραπεία», ανέφερε αρχικά ο έμπειρος προπονητής.\nΚαι συνέχισε: «Πρέπει να αποδεχτώ ότι ο Ολυμπιακός μας πίεσε πολύ στο πρώτο ημίχρονο και εκεί ήμασταν απόντες. Η άποψή μου, στο πρώτο ημίχρονο ήμασταν παθητικοί. Κάναμε πολλά λάθη και δεν κρατήσαμε την μπάλα. Κάποιες στιγμές ο ρυθμός ήταν πολύ γρήγορος για το κέντρο μας και κατ’ αυτόν τον τρόπο, με ενέργειες από τα άκρα, μας έβαλαν τα πρώτα 15 λεπτά στην περιοχή μας. Ανάμεσα στα δύο ημίχρονο προτιμώ το δεύτερο, έστω κι αν ο ρυθμός ήταν χαμηλής έντασης.\nΑλλά σε αυτό το σημείο η παρουσία μας ήταν πιο έντονη και αν ο Ολυμπιακός είχε μερικές ευκαιρίες και εμείς θα μπορούσαμε να πάρουμε την ισοπαλία. Μπορούσαμε να παίξουμε καλύτερα. Συγχαρητήρια στον Ολυμπιακό και όλοι μας πρέπει να αλλάξουμε χρώματα. Να βάλουμε γαλανόλευκα και να υποστηρίξουμε την Εθνική.\nΣε ερώτηση αν οι περισσότεροι παίκτες του δεν ήταν καλοί και γιατί δεν έκανε νωρίτερα αλλαγές, ανέφερε: «Μία από τις εξηγήσεις θα μπορούσε να ήταν η κούραση. Είχαμε ένα μεγάλο ταξίδι και θα μπορούσε να ήταν μια δικαιολογία. Για τις αλλαγές, γνωρίζω ότι ξέρω πολύ καλά την ομάδα μου και είδα ότι δεν πρέπει να αλλάξω κάτι».\nΓια το αν ο Ολυμπιακός είναι καλύτερος από τις άλλες ομάδες, τόνισε: «Δεν το πιστεύω. Είναι μια καλή ομάδα και δυνατή. Δεν πιστεύω ότι είναι δύο επίπεδα καλύτερα. Γνωρίζω την δική μου, την ΑΕΚ, δεν ξέρω τον Παναθηναϊκό. Αν θεωρείτε πως είναι καλύτερος, πρέπει να το δείξει στο γήπεδο».\nΕρωτηθείς αν ο Ολυμπιακός και ο ΠΑΟΚ είναι τα φαβορί για τον τίτλο, ο Ρουμάνος τεχνικός, απάντησε: «Γνωρίζω ότι ο Ολυμπιακός τα τελευταία 25 χρόνια έχει μεγάλη παρουσία στα πρωταθλήματα και στις πρώτες θέσεις. Αυτό φαντάζομαι πως θα το κάνει και φέτος. Εμείς θέλουμε να δώσουμε πολλά δώρα στους φιλάθλους μας. Στην Ελλάδα δεν είναι έκπληξη ο Ολυμπιακός, ο Παναθηναϊκός και ο ΠΑΟΚ να παλεύουν για τον τίτλο. Δεν έχω δει για παράδειγμα τον ΟΦΗ να κερδίζει το πρωτάθλημα».


Ύπνωση και ψυχοθεραπεία: Πως και γιατί δουλεύει - HealthyLiving.gr\nΑρκετοί ψυχοθεραπευτές πιστεύουν ότι η ύπνωση αποτελεί μια πολύτιμη μέθοδο θεραπείας για διάφορα ψυχολογικά προβλήματα. Ορισμένοι πιστεύουν ότι μπορεί να θεραπεύσει ακόμα και σωματικά νοσήματα όπως είναι οι δερματοπάθειες – διότι ως ένα βαθμό έχουν ψυχολογική αιτία. Άλλοι χρησιμοποιούν την ύπνωση για την καταπολέμηση του στρες ή μικρότερα προβλήματα όπως είναι η διακοπή του καπνίσματος και η απώλεια βάρους. Υπάρχουν κι αυτοί που λένε ότι μέσω της ύπνωσης μπορεί να γίνει μια αναδρομή σε προηγούμενες ζωές.\nTo 1951 ένας νεαρός Βρετανός γιατρός ονόματι Albert Mason παρουσίασε σε μια ομάδα γιατρών την περίπτωση ενός 16άχρονου αγοριού που έπασχε από ιχθύωση. Τα συμπτώματα αυτής της αρρώστιας είναι μαύρο, σκληρό δέρμα σαν λέπια. Ο 16άχρονος είχε τα συμπτώματα από τότε που γεννήθηκε και δεν υπήρξε αντιμετώπιση από τη συμβατική ιατρική. Ο Mason υπνώτισε το αγόρι μπροστά στα μάτια μιας ντουζίνας γιατρών στο νοσοκομείο East Grinstead, στο Σάσεξ και κατά τη διάρκεια της ύπνωσης του «εμφύτευσε» την ιδέα ότι το αριστερό του χέρι θα θεραπευόταν σύντομα. Μετά από 10 μέρες το μαύρο δέρμα είχε φύγει από το χέρι του αγοριού και εμφανίστηκε το φυσιολογικό δέρμα. Στη συνέχεια, ο Mason επανέλαβε την ύπνωση για άλλα μέρη του σώματος με την ίδια επιτυχία. Η περίπτωση αναφέρθηκε με λακωνικό τρόπο στο British Medical Journal το 1952.\nΑυτά που γνωρίζουμε για την ύπνωση είναι τα εξής: Μέσω μιας τεχνικής που μπορεί να διαφέρει ανάλογα με τον θεραπευτή, ο πελάτης ή ο ασθενής (άλλοι προτιμούν τη λέξη υποκείμενο) πέφτει σε μια κατάσταση που μοιάζει με ύπνο αλλά δεν είναι ύπνος.\nΗ ύπνωση αρχίζει με απλές υποβολές από τον υπνωτιστή, οι οποίες θα γίνουν δεκτές από το υποκείμενο. Η διαδικασία μπορεί να χρειαστεί αρκετό χρόνο, ή λίγα μόνο δευτερόλεπτα, κάτι που εξαρτάται από την ικανότητα του θεραπευτή και τη δεκτικότητα του υποκειμένου. Φαίνεται πως δεν είναι το ίδιο εύκολο να υπνωτιστούν όλοι οι άνθρωποι – π.χ. οι τρελοί δεν υπνωτίζονται εύκολα. Ορισμένοι λένε ότι ένα 35% μπορεί να έρθει σε ελαφρά ύπνωση και ένα άλλο 35% σε βαθιά ύπνωση. Φαίνεται πως η δεκτικότητα εξαρτάται από την ικανότητα ενός ατόμου να συγκεντρώνεται.\nΟι τεχνικές της ύπνωσης έχουν μερικά βασικά κοινά χαρακτηριστικά. Το πιο σημαντικό είναι ότι το υποκείμενο πρέπει να είναι πρόθυμο και συνεργάσιμο και να εμπιστεύεται τον υπνωτιστή. Συνήθως καλείται να χαλαρώσει και να συγκεντρώσει τη ματιά του σε κάποιο αντικείμενο. Ο υπνωτιστής του υποβάλλει, με μια χαμηλή, ήρεμη φωνή, ότι η χαλάρωσή του θα αυξηθεί και ότι τα μάτια του θα γίνονται όλο και πιο κουρασμένα. Τα μάτια του υποκειμένου δείχνουν πράγματι σημάδια κούρασης και ο υπνωτιστής του λέει ότι θα κλείσουν. Όταν αυτό συμβαίνει, το υποκείμενο μπαίνει σε κατάσταση της υπνωτικής καταληψίας, μια κατάσταση που προκαλεί ακαμψία μυών και είναι εντελώς άγνωστο γιατί συμβαίνει. Ίσως έχετε δει κάποιο σόου όπου ο υπνωτισμένος ακουμπάει το κεφάλι του σε μια καρέκλα και τα πόδια του σε μια άλλη ενώ το σώμα του είναι άκαμπτο. Δεν πρόκειται για κάποιο τρικ, οφείλεται στην ακαμψία των μυών, δηλαδή την καταληψία.\nΑπό τη στιγμή που ο πελάτης έχει υπνωτιστεί, ο θεραπευτής του «εμφυτεύει» ορισμένες ιδέες. Αυτή είναι και η ουσία της ύπνωσης, το κεντρικό της φαινόμενο: η αυξημένη δεκτικότητα του υποκειμένου στα λόγια του υπνωτιστή.\nΤο υποκείμενο είναι δεκτικό στις υποδείξεις (υποβολές) του υπνωτιστή. Οι υποδείξεις ή εντολές γίνονται αποδεκτές χωρίς αντίσταση, κάτι που δεν συμβαίνει εκτός ύπνωσης. Για παράδειγμα, αν έχετε ένα πρόβλημα υγείας και ένας φίλος σας πει, «δεν είναι τίποτα θα σου περάσει», αυτό ενδεχομένως να μην έχει επίδραση διότι από μέσα σας θα σκεφτείτε «πως θα μου περάσει; Κι αν αντί να μου περάσει γίνει χειρότερα;». Όμως όταν στην διάρκεια της ύπνωσης ο θεραπευτής σας πει «θα σου περάσει», θα πιστέψετε τα λόγια του. Κι αυτή η πίστη, περιέργως, μπορεί να σας θεραπεύσει.\nΜερικοί το τοποθετούν ως εξής: Κατά τη διάρκεια της ύπνωσης τα όρια μεταξύ του υποκειμένου και του υπνωτιστή χάνονται. Η φωνή του υπνωτιστή φαίνεται να έρχεται βαθιά μέσα από τον εγκέφαλο του υπνωτισμένου και τα λόγια αλλάζουν αυτό που ονομάζεται ασυνείδητο.\nΠως συμβαίνει αυτό; O μηχανισμός είναι άγνωστος αλλά ίσως πως είναι ίδιος με την περίπτωση του placebo. Δεν ξέρουμε πως το μυαλό επιδρά στο σώμα αλλά αξίζει να αναφερθεί ένα περιστατικό που καταγράφηκε στη διάρκεια μιας ύπνωσης. Ο υπνωτιστής κρατάει στο χέρι του ένα στυλό αλλά λέει στο υποκείμενο ότι υπάρχει δίπλα του ένα καυτό μέταλλο. Μετά του λέει να πλησιάσει το χέρι του. Το χέρι του υποκειμένου ακουμπάει στο στυλό αλλά τραβιέται απότομα καθώς αισθάνεται τη θερμότητα. Σε λίγο το χέρι του έχει κοκκινίσει και έχει βγάλει φουσκάλες. Το περιστατικό αυτό -αν είναι πράγματι αληθινό- δείχνει τη δύναμη του μυαλού επάνω στο σώμα.\nΈνα άλλο χαρακτηριστικό της ύπνωσης είναι η αυξημένη απορρόφηση και η διάσχιση της προσοχής. Το υπνωτισμένο άτομο φαίνεται να προσέχει μόνο τις υποδείξεις του υπνωτιστή (ανταποκρινόμενο με αυτόματο, μη κριτικό τρόπο) αγνοώντας όλες τις όψεις της πραγματικότητας. Βλέπει, αισθάνεται, μυρίζει, γεύεται και αντιλαμβάνεται σύμφωνα με τις υποβολές του υπνωτιστή, ακόμα και αν αυτές είναι σε φανερή αντίθεση με άλλα ερεθίσματα που δέχεται. Η διάσχιση της προσοχής μοιάζει με την περίπτωση κατά την οποία οδηγείτε το αυτοκίνητό σας και σκέφτεστε κάτι, όταν ύστερα από μερικά λεπτά αντιλαμβάνεστε ότι είχατε απορροφηθεί τόσο πολύ από τις σκέψεις σας και δεν προσέχατε τι γίνεται γύρω σας.\nΝα σημειωθεί πως εκτός από το ότι το σώμα και τα βλέφαρα γίνονται καταληπτικά, ορισμένες αισθήσεις μπορεί να οξυνθούν (υπεραισθησία) π.χ. η όσφρηση. Επίσης, υπάρχει υποχώρηση της αίσθησης του πόνου – πριν από τα αναισθητικά, ορισμένοι γιατροί χρησιμοποιούσαν την ύπνωση προκειμένου να κάνουν ορισμένες εγχειρήσεις.\nΥπάρχουν κίνδυνοι ή παρενέργειες από την ύπνωση; Ο πιο συνηθισμένος κίνδυνος προέρχεται από το γεγονός ότι το άτομο γίνεται πολύ δεκτικό. Το ερώτημα είναι αν το υποκείμενο της ύπνωσης έχει τη δυνατότητα αντίδρασης σε περίπτωση που ο υπνωτιστής του ζητήσει να κάνει κάτι που δεν θέλει.\nΣυχνά λέγεται ότι ο υπνωτισμένος κάνει κάτι μόνο αν ο ίδιος θέλει όμως αυτό δεν είναι απολύτως αληθές. Για παράδειγμα, οι υπνωτιστές των σόου που ανεβάζουν στην σκηνή διάφορα άτομα, τα υπνωτίζουν και στη συνέχεια τα γελοιοποιούν χωρίς φυσικά τα ίδια να θέλουν κάτι τέτοιο. Ο υπνωτιστής λέει σε μια γυναίκα: «Έχασες το αριστερό βυζί σου, ψάξε να το βρεις». Η καημένη η γυναίκα ψάχνει στη σκηνή και το κοινό γελάει. Το κάνει αυτό η γυναίκα επειδή το θέλει; Υποστηρίζεται η άποψη ότι οι θεατές που ανεβαίνουν στη σκηνή και κάνουν «τρελά» πράγματα, είναι από πριν έτοιμοι να τα κάνουν. Όπως και να έχει όμως, πιθανότατα ξεπερνούν τα όριά τους.\nΟ Αμερικανός ψυχολόγος George Estabrooks διηγείται μια ιστορία. Ένας υπνωτιστής ανέβασε στη σκηνή ένα σεβαστό μέλος του κλήρου που αποδείχθηκε πολύ δεχτικός στην ύπνωση. Τον έβαλε να στέκεται με το κεφάλι, να γαβγίζει σαν σκύλος και να βγάλει αρκετά ρούχα. Όταν τον ξευπνώτισε, ο κληρικός αντελήφθη την κατάστασή του και άρχισε να δίνει βαράει τον υπνωτιστή. Το περιστατικό αυτό αλλά και άλλα, δείχνει ότι κατά την ύπνωση δεν γίνονται όλα με την έγκριση του «θύματος».\nΥπάρχουν δύο υποθέσεις υπνωτιστών, του Michael Gill από την Ουαλία το 1988 και του Nelson Nelson στο Devon της Βρετανίας το 1991, που έφτασαν στα δικαστήρια. Η περίπτωση του δεύτερου, ο οποίος ήταν υπεύθυνος ενός κλαμπ υγείας, είναι ιδιαίτερη διότι είχε πάνω από 200 θύματα. Έλεγε στις γυναίκες που ήταν σε ύπνωση να γδύνονται και έκανε με διάφορους τρόπου σεξ μαζί τους. Όταν η υπόθεση έφτασε στο δικαστήριο, οι δικηγόροι του ισχυρίστηκαν ότι οι γυναίκες το έκαναν με τη θέλησή τους διότι στην ύπνωση δεν χάνεται ο έλεγχο της σκέψης τους. Όμως ο υπνωτισμένος στην πραγματικότητα αισθάνεται το σώμα τος βαρύ -σαν να έχει πιει κάτι περίεργο- και δεν είναι εύκολο να αντισταθεί.\nΚάτι άλλο που πρέπει να ξέρετε είναι ότι μετά την ύπνωση μπορεί να μη θυμάστε τι έγινε αν ο υπνωτιστής σας υποβάλλει αυτήν την ιδέα λέγοντας: “Όταν ξυπνήσεις δεν θα θυμάσαι τίποτα, απ’ ότι είπαμε, θα έχεις παντελή αμνησία».\nΣυνεπώς, αν και οι επαγγελματίες υπνωτιστές λένε ότι στην ύπνωση δεν μπορεί να συμβεί κάτι που δεν θέλει ο υπνωτισμένος -ποιος θα έκανε ύπνωση αν φοβόταν ότι μπορεί να γίνει υποχείριο- πρέπει πάνα να υπάρχει το βίντεο της συνεδρίας το οποίο στη συνέχεια να δίνεται στον πελάτη.\nΗ ιστορία της ύπνωσης πάει πίσω στον Γερμανό Franz Anton Mesmer (1734-1815) ο οποίος παρότι αποφοίτησε από ιατρική σχολή ήταν συνεπαρμένος με τη βαρύτητα. Πίστευε ότι υπήρχε ένα μαγνητικό μέσο που γέμιζε το σύμπαν. Φτωχός ο ίδιος, παντρεύτηκε μια πλούσια χήρα και έγινε οικονομικά ανεξάρτητος. Το ζευγάρι ζούσε στη Βιέννη σε ένα παλάτι με δρόμους, αγάλματα και χώρο για κονσέρτα.\nΤο 1770 ο Μέσμερ έμαθε πως ο αστρονόμος Maximilian Hell έκανε πειράματα για τις θεραπευτικές ιδιότητες των μαγνητών. Καθώς πίστευε ότι οι μαγνήτες επηρεάζονται από μαγνητικά υγρά και έχουν θεραπευτικές ιδιότητες άρχισε να θεωρεί ότι θα μπορούσε ο ίδιος να αποτελεί ένα θεραπευτικό μέσο αντικαθιστώντας τη δουλειά των μαγνητών. Συνήθιζε να λέει ότι υπάρχει μόνο μια ασθένεια, το μπλοκάρισμα των μαγνητικών υγρών του σώματος και μόνο μια θεραπεία. Ο ίδιος, ως «μαγνητιστής» έπρεπε να δώσει μια ώθηση στην κίνηση του μαγνητικού υγρού που υπάρχει στο ανθρώπινο σώμα για να το ξεμπλοκάρει.\nΗ ιδέα αυτή αλλά και οι πρακτικές του Μέσμερ τον έκαναν διάσημο στο ευρωπαϊκό κοινό και ο κόσμος συνέρρεε κατά χιλιάδες το σπίτι του για να θεραπευτεί. Τα υποκείμενα ήταν κυρίως γυναίκες. Ο Μέσμερ ψαχούλευε το σώμα τους για να βρει του πόλους του μαγνήτη (εκτός από το κεφάλι και τα πόδια που ήταν ο αστρικός και ο γήινος μαγνητισμός) κερδίζοντας πολλά λεφτά. Ο μεσμερισμός έφτασε ως μανία στη Γαλλία και την Αγγλία, ακόμα και στις ΗΠΑ, ωστόσο η ιατρική κοινότητα δεν δεχόταν αυτή την πρακτική ως επιστημονική, άλλωστε δεν είχε περάσει πολύς καιρός από το κυνήγι των μαγισσών.\nΤο 1841, ένας Σκωτσέζος γιατρός ο James Braid (1795–1860) είδε ένα σόου που δινόταν στο Μάντεστερ από τον διάσημο μεσμεριστή Charles de Lafontaine και κατάλαβε ότι αυτή ήταν μια κατάσταση που έπρεπε να ερευνηθεί. Θεώρησε ότι οι μεσμεριστές είχαν ανακαλύψει, άθελά τους, μια κατάσταση που είχε ιδιαίτερη σημασία και την ονόμασε ύπνωση γιατί έμοιαζε με ύπνο. Παρατήρησε ότι ο υπνωτισμένος διακατέχεται από μια και μόνο ιδέα παραμερίζοντας άλλες, κάτι που ονόμασε μονοιδεασμό. Κατά την άποψή του, το πνεύμα και το σώμα συνδέονται και το πρώτο θα μπορούσε να είναι υπεύθυνο για μια θεραπευτική διαδικασία που ξεκινά με αφορμή την ύπνωση.\nΣτη συνέχεια, η ύπνωση έλαβε μεγάλη ώθηση από τον Γάλλο νευρολόγο Jean-Martin Charcot, τον πιο διάσημο γιατρό που κόσμου εκείνη την εποχή. Το 1862, ο Charcot διορίστηκε επικεφαλής του Salpêtrière, ενός μεγάλου ιατρικού συγκροτήματος που αποτελούνταν από 45 κτήρια και φιλοξενώντα ασθενείς με νευρολογικά προβλήματα. Ο Charcot ήταν ο άνθρωπος που ανακάλυψε την σκλήρυνση κατά πλάκας και μια άλλη νευρολογική ασθένεια που πήρε το όνομά του. Ήταν γιατρός βασιλιάδων και είχε το παρατσούκλι ο «Ναπολέων των νευρώσεων». Το κύρος του και μόνο έφτανε για τη μισή θεραπεία, η άλλη μισή ήταν οι ψυχολογικές τεχνικές που χρησιμοποιούσε. Για παράδειγμα πίστευε ότι η υστερία οφειλόταν στην πραγματικότητα σε ανθυποβολή. Ο Charcot πείσθηκε από ένα φίλο του, τον Charles Richet, οποίος κέρδισε το Νόμπελ Ιατρικής το 1913, να χρησιμοποιήσει την ύπνωση ως μέθοδο θεραπείας για την υστερία και έβγαλε το συμπέρασμα ότι η ύπνωση τροποποιεί τον νευρικό σύστημα. Το κύρος του Charcot και το γεγονός ότι έδινε ημιδημόσιες διαλέξεις έκαναν την ύπνωση σεβαστή στην ιατρική κοινότητα.\nΟι γιατροί πήραν πιο σοβαρά την ύπνωση όταν ασχολήθηκε ο Sigmund Freud. Ο Freud απέκτησε ενδιαφέρον για την ύπνωση όταν ήταν ακόμα φοιτητής ιατρικής και είδε μια παράσταση του διάσημου Δανού υπνωτιστή Carl Hansen, στη Βιέννη. Αργότερα έδωσε διαλέξεις για την ύπνωση αλλά στο τέλος την εγκατέλειψε ομολογώντας πως ο ίδιος δεν ήταν καλός υπνωτιστής. Είχε δεχτεί όμως ότι αυτή η μέθοδος μπορεί να έχει κάποια «μικρά αλλά σημαντικά» αποτελέσματα.\nΤο επιστημονικό ενδιαφέρον για την ύπνωση αναζωπυρώθηκε από τον Milton Erickson (1901–1980) ένα φημισμένο υπνοθεραπευτή για τον οποίον λεγόταν ότι μπορούσε να υπνωτίσει κάποιον ακόμα και με μια χειραψία. Τα πάντα γι’ αυτόν ήταν θέμα εμπιστοσύνης. Οι τεχνικές του αποτέλεσαν την έμπνευση για αυτό που σήμερα ονομάζεται νευρογλωσσικός προγραμματισμός (NLP) και πολλοί θεωρούν ότι πρόκειται για υποβολή χωρίς ύπνωση. O Erickson χρησιμοποιούσε συναισθηματικές λέξεις-κλειδιά, και που στον νευρογλωσσικό προγραμματισμό ονομάζεται «άγκυρα» αφού πρώτα συζητούσε με τους πελάτες του και καταλάβαινε ποιες λέξεις μπορούν να έχουν επίδραση πάνω τους. Ο σκοπός του ήταν να δημιουργηθεί μια ωραία αίσθηση, σαν κι αυτή που αφήνει η παρακολούθηση μιας κινηματογραφικής ταινίας. Κάθε υπνοθεραπευτής σήμερα είναι επηρεασμένος από τις τεχνικές του Erickson.